
Novjaraj 

- mezmandataj - 

meditoj 


de Stefan MacGill, 

Prezidanto de ILEI 

Unue, korajn bonde- 
zirojn al ĉiu por pro- 
duktiva kaj prospera 
jaro 2011. Niaj pensoj estas kun niaj 
membroj kaj kolegoj en mondpartoj 
trafitaj de naturaj katastrofoj - ili 
travivu kaj bonfartu. 

Novjaro provizas momenton rigardi 
reen kaj pluen - momento por sin- 
takso kaj sin-devigo. La nuna novjaro 
plenas je signifo, ĉar ĝi markas la 
mezan punkton en la mandato de la 
nuna estraro de ILEI. 18 monatoj 
malantaŭ ni, 18 restantaj. Rerigarde 
al 2010, kion ILEI atingis kaj mal- 
atingis? 

Tion detale skizis la saluto de ILEI 
rete dissendita vespere de la 31-a de 
decembro. Vidu la plenan tekston ĉe 
www.ilei.info. Mi resumos en 25 vor- 
toj la 300-vortajn naŭ kuglo-punktojn 
de la plena mesaĝo, kiu resumis niajn 
atingojn de 2010: sukcesa konferenco 
kaj trejn-seminario en Kubo; tri 
ekstereŭropaj konferencoj en kvar 
jaroj - tri aranĝoj organizataj aŭ 
subtenataj de ILEI en tri kontinentoj 
ene de tri semajnoj (en Ameriko, 
Afriko, Azio); lanĉo de projekto 
’Esperantol25’; intensigo de 

informfluoj; ampleksa raportado pri niaj sekcioj; modernigo de katalogado 
de E-instruado ĉe partnero edukado.net ; refoja starigo de instruisto-trejna 
kurso en Poznano kun stipendioj de UEA kaj ILEI; kuneldono de Detala 
Gramatiko de Esperanto de Bertil Wennergren; reteldono de la simpozia 
kajero el Krakovo; enkonduko de nova administranto por Juna amiko , kun 
redaktora renovigo kaj kresko de 10% en nia ILEI-membraro, frape 
kontrasta al la tendenco ĉe aliaj movadaj organizoj. Do, multo pri kio 
kontenti, kaj ni kore dankas al ĉiu, kiu ludis rolojn en tiu rezulto, specife al 
nia komisiito pri la konferenco en Matanzas, Ana Montesinos de Gomis, al 
nia redaktoro de Juna amiko , Geza Kurucz, kaj al Jozefo Nemeth, la 
redaktoro de IPR, nia hejmpaĝo, kaj krome de unuopaj eldonaĵoj. Li liveris 
ĉi tie jar-ekan numeron kun aparta faka riĉeco, rezulte de sia sinturno al la 
Scienca Komitato de la revuo. 

Aliflanke, restas multo pri kio senti frustriĝon pro la manko de progreso, 
spite ĉiujn planojn kaj fortostreĉojn. Jen klopodo difini terenojn, kiuj 
bezonas fortigon. 

Landaj sekcioj: 80% el ili adekvate, bone, eĉ modele agadas - kelkaj 
revenis al aktiveco tra la lastaj jaroj (Ĉinio, Koreio, Germanio kaj en 2010 
Belgio). Sed restas obstina 20% kiuj ne raportas kaj ŝajne silentas. Tri eĉ 
ekskludas sin el aliĝinteco pro manka aŭ malsufiĉa membro-deklaro. Ni 
atendas de la respondecaj estraranoj fortan intervenon en 2011 por 
reaktivigi ĉiujn sekciojn. 

Komisionoj: La enkonduko al IPR en numero 2009/3 skizis vizion por pli 
aktiva funkciado de la komisionoj, kun estrarano kiel gvidanto aŭ kontakt- 
persono. La vizio ne realiĝis. La ekzamena komisiono strukture funkcias, 
sed kun nur unu aŭ du sesioj jare kaj malpli ol kvin sukcesintoj, tia 
ampleksa infrastrukturo apenaŭ defendeblas. Ni fidas, ke en 2011 pli da 
sesioj estas proponeblaj - feliĉe la KER-ITK ekzamenoj bone funkciadas. 
Ĉe ceteraj komisionoj mankas foje klareco pri la konsisto, raportoj ne venis 
aŭ minimumis, nek ekzistas laborplanoj nek projektoj. La komitato en 
Kopenhago rajtas atendi liveron de tiuj mankaĵoj. 

Ni klare konscias, ke manko de laborfortoj estas la superrega bremso al nia 
antaŭeniro - tion ni eĉ konstatis delonge - vidu IPR 2001/2. Pli forta sento 
de teameco je ĉiu nivelo kapablus trarompi tiun malforton. La estraro, la 
komisionoj, la agantoj en sekcioj... ĉiu sentu sin parto de teamo kies tasko 
estas liveri rezultojn. La termino ‘estraro’ estas misa ĉe ILEI (nia Statuto 

bedaŭrinde devigas nin uzadi ĝin). Niaj estraranoj praktike estras nenion 
kaj neniun, eĉ malmulton direktas aŭ decidas. Ilia ĉefa tasko estas labori. 
ILEI ja ne havas centran oficejon, nek oficistojn. Sekve estraranoj kaj 
komisionanoj devas plenumi tiujn taskojn. Pli trafa nomo por ‘estraro’ 
estus ‘liver-teamo’. La komitato - kiu entenas la estraranojn - skizas la 
celojn kaj agadon, kaj la liver-teamo havas taskon realigi tion. 

La unika rolo de ILEI, kune kun mondaj evoluoj, devigas nin fundamente 
repripensi kaj modernigi nian funkciadon. La defio estas, ke fine de la nuna 
mandato en 2012, ILEI estu transformita organizo kompare kun sia mandat- 
komenca stato. Tio rilatas al ampleksigo de nia partneraro, ekspluatado de 
komputilaj ebloj, sed ĉefe al reala transformo en nia maniero akiri, trejni 
kaj financi laborfortojn. Buĝeto 2011, videbla en nia retejo, kaj nun 
privoĉdonata ĉe la komitato, entenas signifajn elpaŝojn tiucele, prezentante 
la plej signifajn modifojn, verŝajne el la tuta liga historio. Ĝi proponas 
direkti modestan parton de nia kapitalo al la realigo de niaj celoj. 


Mezlerneja E-instruado en la urbo Saitama, Japanio (vd. p.34) 

Jen do klopodo skizi la defiojn kaj planojn por 2011: 

• Realigi planojn, funkciigi honorariaton kaj provizi tiun per bone 
ekipita laborloko. 

• Eldoni la simpozian kajeron el Parma (2006); rete, poste fizike. 

• Organizi memorindan kaj bone ĉeestatan konferencon en Danlando. 

• Starigi novan nivelon por niaj universitataj simpozioj. 

• Sekvadi la antaŭpaŝon de Matanzas, pere de kurso lige kun TAKE 
(Tut-Amerika Kongreso de E-o), Sao Paulo, Brazilo, julio, 2011. 

• Decidi pri konferenco 2012; ekstereŭropa loko alilande ol UK 
bezonas laboregon. 

• Vastigi la oferton pri instruista trejnado, precipe ekstereŭrope, i.a. 
pere de kunlaboro kun la Universitato en Poznano kaj la renovigita 
edukado.net. 

• Starigi kunlaboron kun nova partnero Kastelo Gresillon pere de 
lingvokurso kun ekzamena oferto komence de majo. 

• Provizi kadre de pola kaj nederland-germana kongresoj forumon por 
sekciestroj aŭ sekciaj delegitoj, por strategie plani sekcian laboradon. 

• Eldoni serion de gvidiloj por pli bone difini la ligan funkciadon. 

• Starigi multlingvan ligan retejon, paralele kun la nuna E-lingva. 

• Pretigi novan 125-partan didaktikan gramatikon por Esperanto, kadre 
de la projekto ‘Esperantol25’, por kiu ILEI serĉas partnerojn. 

• Refortigi la abonantaron de Juna amiko , kiu en 2010 estis mal- 
kontentiga kaj transformi la administran kaj redaktan teamojn. 

• Daŭrigi la membrokreskon ĉe ILEI por enplekti ĉiam pli da kunlabor- 
pretaj personoj kaj rimedoj por la agado; tio implicas dissendi niajn 
novaĵojn ne nur inter ni mem, sed pli vaste. 

Nova prospekto de ILEI, dissendita kun Juna amiko 2010/3 kaj laŭplane 
kun ĉi tiu IPR, kaj videbla en nia retejo, prezentas nin al la pli vasta 
movado - kiel antaŭenrigardan cel-direktatan organizon, kiu signife 
investas homfortojn kaj rimed(et)ojn por la realigo de siaj ŝlosilaj celoj. Ni 
fidas je ĉies helpo disporti kaj disradii tiun mesaĝon - tiel ni paŝos pli 
memfide kaj antaŭenrigarde en la novan jaron! 

Ni vidu nian rolon - pedagogian, organizan kaj agadan: ni estas semantoj 
por pli hela estonto. Ni komencis ĉe sin-takso; ni finis ĉe semant-iko. Tiel 
konvenas por lingvo-instruistoj. Ni kalkulas je ĉies subteno kaj kontribuo 
por porti nin sukcese tra la jaro! 

Cu instrui nur la lingvon? 

Kiel trovi, teni kaj aktivigi homojn kun specifaj kapabloj? 
_Kelkaj personaj spertoj_ 


de Detlev BLANKE (Germanio, detlev@blanke-info.de ) 

1 Du demandoj 

Multaj kursgvidantoj verŝajne neos la supran unuan 
demandon klarigante, ke kompreneble ili ne nur 
instruas la lingvon, sed ja ankaŭ informas pri la ebloj 
apliki Esperanton, donas scion pri la strukturo kaj 
historio de la lingvo-komunumo, pri aktualaj tendencoj, 
la rolo de Interreto ktp. Sed kiom ofte tiaj informoj ne 
superas la nivelon de la kutima propagando, enhavas la 
kutimajn asertojn pri la milionoj da esperantistoj, 
plibeligas la veran situacion? 

La respondo al la dua demando , kiel montras la spertoj, estas multe pli 
komplika. 

En la instrua praktiko ni ofte konfrontiĝas kun jenaj demandoj: Kiom da 
kursanoj restos ĝis la fino? Kiom el ili poste aplikos la lingvon? Kiom el 
tiuj aplikemuloj sin engaĝos en la organizita movado? Cetere, ĉu ekzistas 
sociologiaj esploroj pri la demando, kial homoj aliĝas al kurso, kial ili 
restos ĝis la fino, kial ili forlasis la kurson ktp.? Kompreneble la esplor- 
rezultoj tre varius laŭ la kursotipoj. 

(Vi jam rimarkas, ke mi ne pensas pri lernejaj kursoj, kiuj havas siajn 
specifaĵojn. Mi celas la kutimajn kursojn por nelernejanoj, do por divers- 
aĝaj plenkreskuloj). 

Tamen, eĉ se restas nur malmultaj kursfinintoj, la kursgvidanto povas 
konsoli sin, ke li/ŝi almenaŭ donis informojn pri ĝenerale ne sufiĉe konata 
kaj tro ofte misinterpretata lingvo-fenomeno kaj donis bazan enkondukon 
pri ĝi. Tio ja havas iujn postajn efikojn, ofte ne supozatajn. Mi ne malofte 
spertis, ke ĵurnalist(in)o, kiu intervjuis min, aludis, ke li/ŝi en sia junaĝo aŭ 
kiel studento partoprenis kelkajn lecionojn ĉe s-ro X aŭ s-ino Y, do estis 
baze informita, plej ofte pozitive. 

Aŭ alia ekzemplo: Antaŭ nelonge mi eksciis, ke la patrino de 
respondeculino en la ĉefa arkivo de Germanio, en la Federacia Arkivo, iam 
partoprenis Esperanto-kurson de la Esperanto-Asocio de GDR (GDREA). 
Tio rimarkeble pozitive influis la filinon. Mi konas tre influhavan 
lingviston, kiu pro lingvo-politikaj kialoj (la angla!) ne vidas perspektivon 
por Esperanto, kiu en siaj lingvopolitikaj publikigaĵoj tamen foje mencias 
la lingvon objektive kaj eĉ donis eblojn publikigi interlingvistikajn kaj 
priesperantajn studojn en eldonaĵoj de li respondecatajn. Kiel studento li 
sekvis kelkajn lecionojn de Esperanto-kurso kaj iom interesiĝis pri la temo. 
Tio havis efikon. 

Mi krome memoras almenaŭ du sciencistojn, kiuj mem ne estis 
esperantistoj sed kies patroj dum la 1920aj jaroj partoprenis kurson de la 
siatempe tre aktiva Germana Laborista Esperanto-Asocio. Ili do havis 
bazan scion pri la ekzisto de la lingvo kaj ĝia politika rolo. Tio sufiĉis por 
inviti min al prelegoj kaj ebligi publikigojn. 

Ni nun traktu jenan demandon, laŭ mi aparte gravan: 

Ĉu per niaj kursoj ni sukcesas allogi kaj teni ĝuste tiujn homojn, kiuj estas 
aparte kapablaj kaj povus tre utili al la kvalito de la lingvo-komunumo kaj 
al la plifortigo de la prestiĝo de la lingvo en nia ĉefe neinformita aŭ 
ignorema socia ĉirkaŭo? 

Ni scias, ke la tradicia movado kun siaj organizaĵoj, grupoj kaj kluboj havas 
multajn aktualajn problemojn (perdo de membroj, financaj problemoj, ne 
ĉiam aparte alta intelekta nivelo de la aranĝoj, manko de inspiraj kaj 
stabilaj aktivuloj ktp.). Sed feliĉe - tiel eblus argumenti - ja estiĝas dua 
parolantaro en la interreto. Per la reto la lingvon alproprigas al si ofte ĝuste 
tiuj interesaj, ofte junaj homoj, kiujn la tradiciaj kursoj (unufoje dum 
semajno, merkrede vespere je la 18a horo, 90 minutoj... ktp.) ne kapablas 
teni. 

Dum la lasta tempo mi konatiĝis kun kelkaj junaj homoj, kiuj flue parolas 
la lingvon kaj komencis lerni ĝin .. .nur antaŭ unu-du jaroj aŭ eĉ malpli, per 
la reto. Tiuj homoj verŝajne ne aperus en niaj kursoj, aŭ baldaŭ forlasus ilin 
por memstare pli rapide enprofundiĝi en la lingvon. Mi certas, ke multaj 
legantoj de IPR havas similajn spertojn. Kompreneble restas la demando, 
kiel alligi tiujn homojn al la tradicia movado, sed en formo, ke ili ne rapide 
frustriĝu por fine malaperi... 


IPR 11/1 >8 



2 Efikoj de elektitaj agadmedioj - du ekzemploj 

Verŝajne ekzistas diversaj metodoj, por allogi tiujn aparte kapablajn 
homojn kaj teni ilin en la lingvo-komunumo. Mi menciu kelkajn 
ekzemplojn: 

2.1 Eblas organizi kursojn laŭ celgrupoj , ekz. por universitataj 
studentoj aŭ pensiuloj [studentoj de la „tria aĝo”], por mencii nur du tre 
diversajn mediojn. La kutimaj miksitaj kursoj ja prezentas grandajn 
problemojn al la neprofesia kursgvidanto (kaj, kiel konate, ili ĉefas en 
Esperantujo), pro la malsameco en aĝo, intelekta nivelo, fremdlingvaj 
antaŭscioj, disponebla tempo, motiviteco, eltenemo, lernemo, memor- 
kapablo ktp.) 

En nuna kunteksto aparte gravas la kursoj por studentoj en universitatoj aŭ 
universitatsimilaj klerigejoj, pri kiuj de tempo al tempo Germain Pirlot 
ellaboras superrigardojn, kiujn ne eblas sufiĉe laŭdi 1 . Tamen, pro la 
informoj, liveritaj al li de la kolegoj, ne ĉiam estis klare, ĉu temas pri tiaj 
lingvo-kursoj, kiaj ili por diversaj lingvoj estas kutimaj en la universitatoj. 
Aŭ ĉu temas pri prelegoj aŭ seminarioj, en kiuj oni laŭ sciencaj kriterioj kaj 
materialoj prezentas la diversajn aspektojn de la internacia lingva 
komunikado, diskutas la diversajn problemojn kaj solvo-proponojn, 
inkluzive planlingvojn kun kompreneble ĉefa atento al Esperanto, sed laŭ 
esperantologiaj kriterioj. Verŝajne ankaŭ ekzistas miksaĵoj el ambaŭ tipoj. 

Sciencajn kursojn mi realigis dum pli ol 20 jaroj en Humboldt-Universitato 
de (orienta) Berlino por studentoj de diversaj fakultatoj (Blanke 2009). 
Tamen venis ĉefe studentoj de filologiaj fakoj. Mi do ne okazigis lingvajn 
kursojn, tamen prezentis la specifaĵojn de la lingvo tiomgrade, ke iuj 
studentoj serioze interesiĝis pri la lingvo kaj studis ĝin aliloke, ĉu en iu 
kurso ĉu en la reto. 

La plej multaj studentoj komprenis la prelegojn kiel aliron al aparta 
lingvistika mondo, al ili antaŭe plej ofte nekonata. Ĉar ili en sia profesia 
vivo laboros kiel instruistoj, tradukistoj, ĵurnalistoj aŭ simile, ili povos 
pozitive influi la sintenon al Esperanto, ĉu lerninte la lingvon aŭ ne. 


1 Vidu ĉe http://www.uea.org/agadoj/instruado/pirlot.html la (iom malnoviĝintan) 
superrigardon. 

Ĉi-rilate mi mem spertis diversajn postajn efikojn, tute ne atendatajn. En 
unu el miaj prelegoj (1977) sidis studentino de lingvistiko, kies nomo por 
mi reaperis nur kelkajn jarojn poste, nome kiel respondeculino en la scienca 
eldonejo Akademie-Verlag en (orienta) Berlino, kiu eldonis mian libron pri 
planlingvoj (Blanke 1985). Ŝi ankaŭ partoprenis en unu el la inter- 
lingvistikaj simpozioj, kiujn ni okazigis por profesiaj lingvistoj del979- 
1988. Do ŝi baze estis informita pri la temo kaj tre konvene kaj efike 
redaktis mian libron. Agado en universitataj medioj ne malofte iniciatas 
diplomlaboraĵojn aŭ aliajn universitatajn disertaciojn, eĉ doktorajn kaj 
(poste) habilitaciajn 2 . 

Alia ekzemplo: Antaŭ unu jaro min invitis profesoro pri romanaj lingvoj el 
Leipzig, ke mi kontribuu por festlibro, dediĉita al lia pli aĝa kolego el 
Berlino, kies disĉiplo li iam estis. Nu, je mia miro, la leipzig-a sciencisto 
klarigis al mi, ke li antaŭ longe ankaŭ frekventis miajn prelegojn, kio donis 
al li la ideon, ke mi ion verku por la festlibro. Mi tion faris (Blanke 2010a). 

Do, tiaj ekzemploj - kaj legantoj de IPR verŝajne povus prezenti similajn - 
montras, ke nia laboro ne estas vana, eĉ se ne tuj videblas rezulto. 

2.2 Aparte gravas proponi al aparte kapablaj esperantistoj konvenan 
agadmedion (aranĝoj kun prelegoj, ebloj publikigi, esplori ktp.). Ankaŭ la 
legantoj de IPR verŝajne konas personojn, kiuj estis tre promesplenaj, sed 
post mallongdaŭra aktivado senspure malaperis. Unu el la kialoj de ilia 
malapero certe estis, ke ni ne kapablis doni la konvenan, por ili fascinan 
agadmedion, kiu estis pli forta ol aliaj logaĵoj. Ni do kreu agadmediojn, 
kiuj kapablas teni ineresajn kaj agemajn homojn. Mi donu du ekzemplojn: 

2.2.1 Dum la lasta tempo mi konatiĝis kun tia agadmedio, kiu ŝajnas al 
mi tre promesplena: Junaj homoj, kun specialaj kapabloj pri komputiloj, la 
Interreto kaj entute pri la modernaj elektronikaj iloj, kolektiĝis en la 


2 

Habilitacia disertacio en kelkaj landoj de Eŭropo estas dua doktora disertacio, 
kiun necesas verki se oni intencas fariĝi universitata docento aŭ profesoro. 
Almenaŭ en germanaj universitatoj principe nur habilitaciintoj (ankaŭ 
'habilitiĝintoj’) rajtas prelegi, verki ekspertizojn pri alies doktoraj kaj habilitaciaj 
disertacioj ktp. Vidu la katalogojn de Edward Symoens (1989; 1995) kaj liston ĉe 
http://www.edukado.net/biblioteko/diplomlaborajhoj. Ankaŭ en la „Informilo por 
Interlingvistoj” (Ipl) mi regule publikigas materialojn pri universitataj laboraĵoj kaj 
aktivaĵoj. 

organizaĵo E@I (Edukado ĉe Interreto). La tradicia Konferenco pri Apliko 
de Esperanto en Scienco kaj Tekniko (KAEST), kiu la unuan fojon estis 
organizita ĝuste de tiu juna fakularo kaj okazis 18.-21.11.2010 en la 
slovaka urbo Modra Harmonia (ĉe Bratislavo), postlasis al mi tre pozitivajn 
impresojn (vidu la raportojn en la revuo Esperanto 104 [2011] 1:10, kaj la 
materialon en la reto.) 3 Jen fake kapablaj junaj homoj trovis sian 
agadmedion, kiu ne nur estas fascina por ili, sed ankaŭ aparte grava kaj 
dezirata por Esperanto kaj ĝia komunumo. Necesas plenforte subteni tiun 
agadon. 

2.2.2 Alian ekzemplon prezentas la leĝe registrita komunutila (pro 
scienco) germana Gesellschaft fŭr Interlinguistik, GIL (Societo pri inter- 
lingvistiko), kiu fondiĝis en 1991 en orienta Berlino, utiligis spertojn 
akiritajn en GDR (vidu Blanke 2006) kaj ekagis laŭ la novaj kondiĉoj en la 
unuigita Germanio. En novembro 2010 tiu interlingvistika organizaĵo 
okazigis sian 20-an konferencon. GIL sukcesis arigi kaj fake aktivigi tutan 
gamon da kompetentaj kaj interesitaj homoj. Dum tiuj dudek jaroj GIL 
eldonis 17 volumojn kun konferencaktoj (entute 2400 p. kun studoj de 67 
diversaj aŭtoroj) kaj aperigis ĝis la fino de 2010 77 numerojn (sume 1344 
p.) de la bibliografie orientita faka bulteno „Interlinguistische Informa- 
tionen” (Interlingvistikaj informoj), fakte la germana „frato” de „Informilo 
por Interlingvistoj” (Ipl). En GIL membras kaj aktivas fake spertaj kaj 
kapablaj homoj, kiuj en tiu organizaĵo trovis konvenan agadmedion (eblo 
partopreni konferencojn, prezenti prelegojn, havi seriozajn publikigaĵojn, 
interkontaktiĝi kun aliaj fakuloj, do fake kleriĝi ktp.). Kelkaj elstaraj 
membroj verŝajne ne agadus interlingvistike aŭ estus „malaperintaj” sen 
GIL (pri GIL vidu Blanke 2010b). Kun kontento eblas konstati, ke kelkaj 
membroj de E@I, kiuj konas la germanan, partoprenis en la aktivaĵoj de 
GIL. 


3 Fakaj temoj kaj materialoj 

Por reveni al la unua demando en la titolo, mi pledas por tio, ke ankaŭ en la 
kutimaj kursoj, aparte en universitatoj, oni ne limigu sin al la instruado de 


Vidu: http://kaest.ikso.net/pmwiki/pmwiki.php ?n=Main. Enkonduko kaj la 
kompletan programon: http://kaest.ikso.net/pmwiki/pmwiki.php ?n=Main.El%C5% 
9Dutejo (5.1.2011). 

la lingvo, sed donu bazajn sciencajn sciojn pri interlingvistiko kaj esperan- 
tologio. Se la kursoj estas pliriĉigataj per tiaj informoj kaj vidpunktoj, la 
kursanoj kapablos enordigi la fenomenon Esperanto en la socian, 
lingvopolitikan kaj lingvistikan kuntekstojn. Tio ĉe kelkaj kursanoj povus 
pliprofundigi la intereson pri Esperanto kaj, kiel per kelkaj supre montritaj 
ekzemploj, povus havi pozitivajn sekvojn, eĉ se ili ne aktiviĝus movade. La 
kursanoj ankaŭ konatiĝus kun gravaj argumentoj, baziĝantaj sur sciencaj 
esploroj. Malsamamplekse kaj laŭ la nivelo de kursanoj oni povus trakti i.a. 
jenajn temojn: 

- aspektoj de la internacia lingva komunikado (laŭ vidpunktoj historia, 
aktuala, politika, ekonomia, jura, komunikteoria, informadika, psikologia 
ktp.) 

- lingvo-imperiismo, lingvaj rajtoj, lingva justeco 

- lingvo-politiko de UN kaj de EU 

- lingva bunteco de la mondo kiel konservinda valoro 

- klopodoj superi la lingvan barieron 

- „artefariteco” kaj lingvoj, konscia interveno de la homo en lingvo-evo- 
luoj, lingvoplanado 

- tipologio de universalaj lingvoj 

- lingvistika karakterizo de E-o laŭ esperantologiaj kriterioj (i.a. laŭ lingvo- 
kompara metodo, kie eblas kaj konvenas). 

- kelkaj strategie aparte gravaj temoj, i.a. lingvoŝanĝo/lingvo-evoluo de 
Esperanto, E-o kiel arta esprimilo [lingvo kaj kulturo], E-o kiel faklingvo, 
kialoj de la relativa sukceso de E-o ktp. 

- aplikosferoj 

- strukturo, historio kaj aktualaj tendencoj de la lingvo kaj de ĝia lingvo- 
komunumo 

- la scienca trakto de planlingvoj: temoj, metodoj, bazaj verkoj, biblio- 
grafioj, institucioj. 

Kompreneble leviĝas la demando, de kie preni la materialon. 

Jam ekzistas sufiĉe da fakaj libroj, kiuj estas registritaj en bazaj biblio- 
grafioj (ekz. vidu http://www.interlinguistik-gil.de/bibliogr.html 5.1.11). 
Multo haveblas ĉe la Libroservo de UEA. Pri la fontoj de materialoj mi 
kompilis superrigardon (Blanke 2003). La eldonoj de „Informilo por 
Interlingvistoj”, bulteno, kiu regule aperas ekde 1992 kvarfoje jare kaj 

haveblas ĉe la C.O. de UEA 4 , informas pri novaj fakaj materialoj. Mi 
rekomendas ĝin al science interesitaj instruistoj kaj kursgvidantoj. Tre 
utilajn materialojn oni trovas ankaŭ ĉe www.edukado.net (aparte sub la 
rubriko „biblioteko”). Interlingvistike kleriĝemaj instruistoj eble ankaŭ 
konsideru partoprenon en la Internaciaj Interlingvistikaj Studoj, kiujn dum 
pli ol jardeko gvidas Ilona K0UTNY en la Adam Mickiewicz-Universitato de 
Poznan. Ekzistas kontrakto pri kunlaboro kun ILEI ( http://www.staff 
.amu.edu.pl/-interl/index.html 5.1.11). Eble por la estonteco estus bone 
havi iun antologion de bazaj tekstoj, dediĉitan por la kursgvidantoj. 

Pri la leksika sistemo de Esperanto 


de Michel DUC GONINAZ (Francio, michelduc@aliceadsl.fr ) 

La 15-an de decembro 2010 tutpaĝa reklamo pri 
Esperanto aperis en la plej grava franca ĉiutaga 
gazeto. Inter la argumentoj, celantaj konvinki la 
publikon, estis ekzemploj pri la leksika strukturo 
de la lingvo, inter kiuj la plej kontestindaj patro/ 
patrino, ami/malami, fermi/malfermi. Oni povas 
dubi pri la efikeco de tia argumento. La kialo por 
lerni lingvon ĝenerale ne konsistas en admiro pri 
ĝia leksika sistemo. Sed la danĝero estas eĉ pli 
granda, se oni nutras lernantojn per tiaj argumen- 
toj. Aŭ ili saĝe konkludos, ke E-o ne estas vera 
lingvo, se ĝi estas „logika” - kiel asertas iuj propagandistoj -, ĉar logiko ne 
estas lingva kategorio. Aŭ ilin logos la logikeco propra al la provoj de 
filozofiaj „lingvoj”, kaj ili disvolvos vortokreadon kaj eĉ lingvouzon 
senrilatajn kun la vere uzata Esperanto. Eble, anstataŭ la vorton vendi , ili 
uzos malaĉeti , aŭ malricevi anstataŭ sendi. 

Kiel en ĉiu ajn leksiko, la morfemoj de E-o estas arbitraj. Arbitraj estas 
ankaŭ ilia nombro kaj iliaj interrilatoj. La bildigo de la eksterlingva mondo 
estas organizita diverse laŭ la lingvoj, sed en neniu ĝi estas strukturita 
sistemece laŭ la principo de la sciencaj nomenklaturoj. La leksikaj unuoj 
prezentas do interpretojn de la socia sperto en semantikaj kampoj, loze 
organizitaj. Unu leksika unuo povas aparteni al pluraj tiaj kampoj. Ekz-e 
domo apartenas al la aro „loĝejoj” en la serio „domo, palaco, kabano, 
barako...”, al la aro „ejoj por diversaj funkcioj” en la serio „domo, kastelo, 
preĝejo, magazeno...”. La sola rimedo por iom strukturi la leksikon estas la 
eltrovo de signiferoj submorfemaj, kiuj povas informi pri la diferencoj inter 
samkampaj terminoj. Sed tiuj signiferoj, troveblaj en la difinoj de vortaro, 
ne estas aparte videblaj en la vortoformoj (Duc Goninaz 2008). Multaj 
aŭtoroj de lernolibroj volas kredigi, ke la leksiko estas kodigebla, kaj ke 
estas „logike” uzi vortojn, kiaj lernejo, registaro, necesejo kaj eĉ amindumi 
(se ne paroli pri la Zamenhofa pafilegol). La vero estas tute alia. La 
skemismo de E-o, ofte emfazata de la propagandistoj, signifas nur, ke por 
iuj vortoserioj nia lingvo imitis, sistemigis kaj plivastigis regulaĵojn, 



IPR 11/1 >14 





ekzistantajn en iuj aliaj lingvoj. Tiu reguleco evidentiĝas per la vasta uzado 
de derivaĵoj kaj kunmetaĵoj. Ne necesas substreki krome la grandan 
avantaĝon de la senŝanĝeco de la morfemoj. Sed tio ne signifas, ke la 
kunmetitaj elementoj liveras la sencon de kunmetaĵo, kiu estas tre ofte 
arbitra kaj konvencia. Zamenhof kaj la postaj gramatikistoj rimarkigis kaj 
akceptis, ke ne ĉiuj kunmetaĵoj estas „logikaj”, ke iuj povas esti nomataj 
„idiotismoj” aŭ „esperantismoj”: J. Wells (Wells 1978) donas la ekz-ojn de 
kamparo, vortaro, vagonaro , sed al la listo povas aparteni registaro, 
fervojo, terpomo, voĉdono, necesejo, amindumi, neforgesumino , kaj ĝi 
povas esti eĉ pli longa, ĉar la plej uzataj kunmetaĵoj estas fakte novaj 
leksikaj unuoj, kies sencon oni devas lerni, kaj por kiuj multaj lingvoj 
havas apartajn radikojn, ekz-e lernejo, preĝejo, tranĉilo k.a. Kiel prave 
rimarkigis Edmond PRIVAT (Privat 1957), „kiam oni diras mirinda oni ne 
pensas pri miri\ 

Obĵeteblas, ke multaj kunmetaĵoj estas senpere analizeblaj kaj konsekvence 
libere kreeblaj: manĝoĉambro probable ne bezonas difinon, diference de 
salono. Sed preĝejo ja bezonas difinon, same kiel templo , kaj terpomo 
bezonas difinon, same kiel pomo aŭ batato. Fingringo restos misteraĵo por 
iu, kiu nenion scias pri la mankudrado (kaj la franclingva de estas multe pli 
simpla!). Ferindustrilaboristino estas rapide deĉifrebla malgraŭ sia komp- 
lekseco. Sed naftokrizo estas komprenebla, nur se oni akiris informojn pri 
la reala situacio, aludata per la vorto krizo. La arbitreco de la leksiko 
klarigas, ke vortoj apartenantaj al samaj semantikaj kampoj ne havas la 
saman strukturon, kaj tiu konstato ne bezonas la apogon de iu teorio pri 
laŭdira „gramatika” karaktero de la „radikoj”: la gurdata paro broso/ 
kombilo, la multaj paroj, kiaj salono/kuirejo , advokato/ juĝisto, neniel 
povas pravigi „gramatikan” pritrakton de tiu fenomeno, precipe se oni 
ekzamenas parojn, kiaj virtuozo/muzikisto , emerito/pensiulo , tajloro/ŝuisto, 
ruso/usonano, Usono/Rusujo, en kiuj la teorio pri la „gramatika karaktero” 
neniel povas aplikiĝi (Duc Goninaz 2009). 

La skemismo estis oportuna por la aŭtoro de la unua leksiko de Esperanto 
(„La problemo [de vortaro] estas solvita!” ekkriis Zamenhof - laŭ la letero 
al Borovko -, sed malprave li konkludis, ke la derivitajn aŭ kunmetitajn 
vortojn „oni ne devas aparte ellernadi”) kaj restas tia ĝis certa grado por la 
lingvouzantoj, kiam temas pri serioj, kiuj en etnaj lingvoj prezentas 
elementojn de reguleco: ad-vortoj por agoj, in- kaj id-vortoj por animaloj, 
ist-vortoj por profesiuloj, mal-vortoj k.a., sed eĉ por tiuj aroj oni ne parolu 

pri „logiko”, ĉar tre ofte enestas konvencio, „silenta interkonsento” pri la 
atribuota senco. Estas vere, ke la serio katido, ŝafido, ĉevalido, aprido... 
prezentas grandegan faciligon kompare kun la leksika sistemo de iuj 
lingvoj, kiuj ne vastigis tian regulecon. Estas vere, ke la „sufikso” isto estas 
oportuna en serio, kia seruristo, fizikisto, dentisto, pianisto k.a., por kiuj 
kelkaj aliaj lingvoj uzas plurajn diversajn sufiksojn pro kialoj ne-sistemaj. 

Sed, unue tio ne signifas, ke la rilato de pianisto al piano estas la sama, kiel 
la rilato de fizikisto al fiziko aŭ de dentisto al dentoj. Do, temas pri simpla 
konvencia oportunaĵo, ne pri iu „logiko”. Due, kredi, ke vorto estas pli 
facile lernebla, se ĝi estas kunmetita, estas psikologia eraro. Pri tiu eraro 
kulpas la adeptoj de „la bona lingvo”, kiu barus la vojon al specifaj 
terminoj, kondamnitaj kiel balastaj „neologismoj”. La regula kreiveco en 
Esperanto estas tre oportuna, kiam mankas vorto (se mi ne konas la vorton 
omleto, mi povas elpensi la proksimuman surogaton ovaĵo) aŭ kiam ni 
ludocele kreas netradiciajn kunmetaĵojn aŭ memstarigas sufikson („Ni 
ambaŭ umis kun ŝi, do ni estas boamikoj”). La tendenco krei novajn 
terminojn surbaze de pure E-lingvaj elementoj estas certe normala. Pri tio 
atestas la venko, post ioma hezito, de komputilo kaj televido super pli 
„internaciaj” konkurencaj formoj. Sed la konservativuloj devas akcepti, ke 
por tiu venko ni devas agnoski modifon de la antaŭa senco de komput kaj la 
prefiksan statuson de tele. Kaj tio ne pravigas la gurdatan argumenton, laŭ 
kiu la kunmetitaj vortoj estas pli alireblaj por ne-eŭropaj lernantoj aŭ 
lingvouzantoj, ol la t.n. „neologismoj”, kiuj konsistigas ian „okcidentan 
dialekton” avantaĝe al la eŭroplingvanoj. Adeptoj (eŭropaj!) de la „bona 
lingvo” proklamis sian zorgon por la „koreaj komencantoj”. Sed lernanto 
de E-o, egale ĉu franca aŭ korea, ekuzas kaj pluuzas la vorton lernejo , 
lerninte ĝin kiel leksikan unuon, ne post instruista demonstro, ke ĝi estas 
kunmetita aŭ derivita (tiu eco interesas la lingvistojn, ne la lingvouzantojn). 
Ni uzas ĝin ne pro „logiko”, sed pro respekto al tradicio, necesa al relative 
stabila uzado de la lingvo dum longa tempo. 

La argumento, laŭ kiu pliriĉigo de la leksiko malavantaĝas la neeŭrop- 
lingvanojn, estas iom duba. Demandu korelingvanon, ĉu la vorto gastejo 
estas pli facila por li, ol hotelo. Demandu hungarlingvanon, ĉu lernejo estas 
pli facile memorebla, ol estus skolo. Inverse, se mi eklernas la hungaran per 
normala metodo, mi akceptas sendiskute la tre utilan vorton rendorseg , kiu 
efektive estas unuleksema en Esperanto („polico”) kaj en multegaj aliaj 
lingvoj. Nur se mi interesiĝas pri lingvoanalizo, mi malkovros, ke ĝi 

konsistas el radiko kaj du sufiksoj. Nur la esperantistaj propagandistoj agas 
inverse kaj senhonte deklaras, ke ejo, kie oni preĝas estas preĝejo, ilo, per 
kiu oni tranĉas estas tranĉilo, ujo por rusoj estas Rusujo, aro da istoj, kiuj 
regas, estas registaro, vojo el fero estas fervojo, doni voĉe estas voĉdoni kaj 
similaj infanecaj rebusoj (laŭ la esprimo de kritikinto de E-o en la komenco 
de la 20-a jarcento). 

Kiel ĉiuj esperantistoj - koreaj kaj alilandaj - mi tre ofte uzas la vorton 
malvarma , sed ne venas al mia konscio, ke ĝi signifas „la malon de varma”. 
La vorton malvarma mi akceptas pro tradicio kiel sinonimon d efrida, kiel 
ekvivalenton de froid, kalt, hideg, zimny k.a. en aliaj lingvoj, neniel kiel 
„logikaĵon”. Oni rajtas diri, ke la plej oftaj kunmetaĵoj de Esperanto estas 
pravigeblaj tiom, kiom ili samvaloras, kiel simplaj radikoj en iuj aliaj 
lingvoj ( lernejo = ecole, Schule, iskola k.a.) aŭ en Esperanto mem: voĉdoni 
= baloti, neforgesumino = miozoto. La derivaĵoj kaj kunmetaĵoj bone 
funkcias en nia lingvo, same kiel en la aglutinaj (kaj eĉ aliaj) lingvoj. Oni 
devas nur atenti la eblan venĝon de la subkonscio kontraŭ la nekonscio. Se 
iel reaperas la rilato inter samradikaj vortoj, la risko de eraro minacas: la 
kunsidoprezidanto deklaras ĉe la fino de la kunsido, ke li malfermas ĝin. La 
konsekvencoj estas pli gravaj, se stiranto perceptas rilaton inter dekstre kaj 
maldekstre , kaj estus certe prudente trovi leksikan rimedon por rompi tiun 
rilaton. Maŝino, kiu uzas kodon, ne spertas tiajn riskojn, unue ĉar ĝi estas 
maŝino kaj krome ĉar ĝi ne uzas veran lingvon. 

La komuna, vastasenca „sufikso” -an estas tre oportuna por nomi la 
loĝantojn de iu urbo, regiono, lando, regno ks., anstataŭ lerni la diversajn 
formojn, ekzistantajn en multaj lingvoj (ekz. en la franca: Berlinois, 
Londonien, Madrilene, Moscovite, Frangais, Espagnol, Andorranl). Se la 
propagandistoj dirus nur tion, ili ne blufus, kaj mi ne vidus kialon, por ilin 
kritiki. Sed tiaj oportunaĵoj ne povas transformiĝi en gramatikaĵojn kaj 
nuligi la arbitrecon de la lingvaj signoj. Oni ne povas eviti la konfliktojn 
inter la lingva sistemo kaj la eksterlingva mondo. Diri, ke ekzistas du 
kategorioj de landonomoj ( Usono/Rusujo ) signifas, ke oni kreis artifike iun 
aron („la landonomoj”), kiu ne ekzistas en nia lingva sistemo. 

Same, nia lingvo ne havas signon por la aro „homoj” (tial ekzistas juĝistoj 
kaj advokatoj, laboristoj kaj emeritoj), nek eĉ por la seksa diferenco (tial 
krom la multaj -ino-vortoj ekzistas ankaŭ damoj, matronoj, amazonoj kaj 
meretricoj), nek por la aro „partoj de loĝejo” (tial estas kuirejo, dormo- 

ĉambro kaj kelo) aŭ kulinariloj (tial estas kulero kaj tranĉilo, kaserolo kaj 
kribrilo ), nek eĉ „partoj de korpo” (ĉar la birdoj havas piedojn, kapon ks, 
sed ankaŭ flugilojn). Tial estas broso kaj kombilo , evidente ne pro iu 
gramatika kriterio, kiu ne funkcias kaj kiun oni evidente ne povas preteksti 
por la terminoj rilataj al landoj kaj loĝantoj: neniu „gramatika” leĝo 
malpermesas diri, ke „*kelkaj francanoj loĝas en Usonujo” 5 : laŭ la fama 
teorio, kiu pretendas klarigi la misterojn de la derivado, „franc” kaj „uson” 
apartenas al la sama kategorio „substantivoj”, tiel ke la mistera misteorio 
povas nenion klarigi. Nur la semantiko, ne la gramatiko, eĉ malpli la 
eksterlingva „logiko”, decidas, ke Uson apartenas al alia kategorio, ol rus , 
same kiel komb apartenas al alia kategorio, ol bros. Paroli pri frato, fratino 
kaj gefratoj estas tre oportune kaj eble ŝpare el mnemonika vidpunkto. Sed 
oni konsciu, k efratin ne estas iaspeca frat, kiel atestas la lingvaj formoj de 
tiuj du konceptoj en multegaj lingvoj. Konfuzi tiun konvencian 
oportunecon kun logiko estas erare. Uzi tian argumenton por propagandaj 
celoj estas mistrafe. 

Duc Goninaz, Michel (2008): Manĝi marmeladon sur fotelo ne estas facile aŭ : pri 

Duc Goninaz, Michel (2009): Szerdahelyi kaj la „gramatika karaktero de la 
radikoj”. En: Abunda fonto, Memorlibro omaĝe al Prof Istvan Szerdahelyi 
(red. I. Koutny). Poznan: ProDruk & Steleto, p. 166-177 

Karaj KER-ekzamenoj 

Fulminteivjuo kun Katalin Kovats, respondeculo de la UEA-ITK-ekzamenoj 


IPR: Belan KER-an jaron al vi. Niĵus eksciis, ke unu el la meritoj, pro kiuj 
oni elektis vin la ‘Esperantisto de la jaro 2010’, estas via laboro por la 
enkonduko kaj organizado de la KER-ekzamenoj. Kiel vi povas resumi la 
unuajn du jarojn? 


5 „Asterisko” en PIV estas signo kun la formo de steleto (*), uzata i.a. por indiki en 
lingvistiko (antaŭ vorto aŭ frazo) neatestitan aŭ neakcepteblan formon. - NdlR 

KK: Ni multe kaj persiste laboris kaj laboras por 
disvastigi la informojn kaj klarigi pri la graveco kaj 
valoro de tiuj ekzamenoj, kaj la rezulto montras 
pozitivan kreskon de interesoj. En 2009 ni havis 126 
ekzameniĝintojn kaj en 2010 estis 158 kandidatoj. 

IPR: En kiuj landoj la ekzamenoj estas la plej 
popularaj? 

KK: Brazilo (51), Francio (35), Germanio (29) kaj 
Pollando (28). 

IPR: Cu tiuj ekzamenoj ne estas konkurenco por la UEA-ILEI-ekzamenoj? 
KK: Ne, ili ĝuste kompletigas unu la alian. La KER-ekzamenoj estas ŝtate 
agnoskataj kaj mezuras nur lingvajn kapablojn, dum la ILEI-ekzamenoj 
estas movadaj kaj traktas ankaŭ kulturajn kaj movadajn konojn. 

IPR: Sajne ankaŭ en la prezoj montriĝas diferenco. 

KK: La KER-diplomo kaj ĝia agnosko estas ekstermovada, ankaŭ la prezo 
ne povas resti movada, kvankam ĝi restas sub la merkata nivelo. 

IPR: Cu la landaj ekzamencentroj neĵaluzas pri ĝi? 

KK: Laŭ niaj spertoj ne, eĉ kelkaj komencas kunlabori, kiel ekzemple la 
Itala Instituto de Esperanto, kies membroj mem ekzameniĝis kaj komencis 
ekvivalentigi la nivelojn de la du sistemoj. Danke al komuna seminario ili 
eklaboris por integri la KER-ekzamenojn en sian sistemon. 

IPR: Kaj kio pri francoj? Cu la nova franca ministeria dekreto signifos 
novajn perspektivojn por la KER-ekzamenoj? 

KK: Teorie jes, povus, sed devas pasi jaroj ĝis oni per efika varbado kaj 
informado sukcesos diskonigi la fakton, ke ankaŭ Esperanto povos roli kiel 
egalranga fremda lingvo kaj akceptiĝi por la novaj francaj dungiĝpostuloj. 
Tamen neniam eblos superi la hungarajn ciferojn, 5000 ekzamenoj jare 
estas nekredebla rekordo. Ĉiuokaze jam ekĝermis ideoj kaj ni kunlaboras 
kun francoj pri kelkaj komunaj projektoj. 

IPR: Kiel oni rilatas al la ekzamenoj ekster Eŭropo? 

KK: Ankaŭ tie estas intereso, la belaj, kvarlingvaj (E-o, angla, germana kaj 
franca) diplomoj estas allogaĵo por alikontinentanoj. Sufiĉas rigardi la 
ĉampionon, Brazilon. Sed ni havas pruvon ankaŭ pri tio, ke usona 
universitato donis kreditojn por nia diplomito. Venis jam kelkaj petoj el 

Afriko kaj ni esperas, ke ankaŭ en Azio montriĝos pli vigla intereso, ĉar la 
KER-sistemo pri aliaj lingvoj estas aplikata ankaŭ en pluraj aziaj landoj. 

IPR: Kiel azianojpovus pagi tiujn kotizojn? 

KK: Kvankam la budapeŝta instituto pagigas al UEA por ĉiu kandidato la 
saman kotizon, ni aplikas kiel bazon la laŭlandan kotiztabelon de UEA. 
Tiel ni atentas pri la diferencoj de la vivniveloj, sed tio signifas, ke UEA 
devas kompletigi la ekzamenkostojn de la B-landaj kandidatoj. Ni provas 
trovi ankaŭ subtenantojn. 

IPR: Cu eblas trapasi la ekzamenojn en ĉiuj landoj? 

KK: Teorie jes, sed la ekzamenojn ni organizas tie, kie samtempe 
antaŭvideblas granda kvanto de kandidatoj; dum UK-oj kaj aliaj internaciaj 
aranĝoj. Jare estas 5-8 sesioj, kelkfoje paralelaj en du kontinentoj. Iom post 
iom ni alvenos ĉien, kie estas signifa intereso. Sed ne forgesu, ke pasis nur 
du jaroj, kaj ni jam havis kandidatojn el 38 landoj, el ĉiuj kontinentoj. 

IPR: Por kiu valoras ekzameniĝi? Kiu bezonas KER-diplomon? 

KK: Unue, bezonas ĝin la komunumo mem, por montri al la ekstera 
mondo, ke ni estas pli ol simpla hobia movado, ke ni flegas altnivele nian 
lingvon, kiu estas agnoskita ĉe la Konsilio de Eŭropo. Due, instruistoj, 
studentoj nepre akiru ĝin, ĉar ĝi vere estas oficiala dokumento, utila por 
labor- kaj studoceloj. Kaj trapasu ĝin ĉiuj, kiuj volas plenumi postenojn en 
la movado, volas pruvi al siaj mokantaj najbaroj kaj familianoj, ke 
Esperanto estas vera lingvo! 

IPR: Cu vi povas mencii kelkajn gravulojn, kiuj jam trapasis la 
ekzamenon? 

KK: Principe ni ne faras tion, sed mi petis konsenton de la koncernuloj, do, 
mi respondu. La unua kandidato estis Ranieri Clerici. Ekzameniĝis ekz. 
akademianoj F. Lo Jacomo kaj C. Minnaja, el la ILEI-respondeculoj 
D. Charters kaj M. Grosjean kaj pluraj landaj sekciestroj; niaj artistoj: G. 
Handzlik kaj M. Bronŝtejn, ESF-estraranoj Mark Fettes kaj G. Goodall, 
profesoroj kiel F. Pennacchietti kaj N. Minnaja, multaj el la teamo E@I kaj 
junuloj de TEJO, ankaŭ S. 6 Riain, K. Tytgat, aktvuloj de UEA kiel M. 
Lipari kaj J. A. Vergara kaj en februaro ekzameniĝos pluraj dungitoj de la 
Centra Oficejo... 

IPR: Mi estas konvinkita. Sekvaj ebloj? 

KK: La 12an de februaro en Roterdamo, paske en MIRE en Sete (FR) kaj 
PSI (DE), TAKE en Brazilo, dum la UK en Kopenhago, Kongreso de italoj 
(Torino) kaj hispanoj (Madrido) kaj certe aliaj. 

Informiĝu pri ĉio ĉe www.edukado.nQi aŭ ĉe katalin@ikso.net. Bv. spekti 
ankaŭ la intervjufilmon pri al KER-sistemo ĉe: http://www.ipernity.com/ 
doc/edukado. net/9867410. 


Instruado de Esperanto en lernejoj 


de Renato CORSETTI (Italio, renato.corsetti@ gmail.com) 


Instrui Esperanton en la E-klubo ĉiu kapablas kaj ĉiu 
faras, eĉ se li aŭ ŝi ne kapablas. Mi mem tra la vivo 
renkontis multegajn homojn, kiuj gvidis kursojn en 
siaj kluboj, eĉ se por ili ne estis ankoraŭ klare ĉu 
instrui estas necese aŭ necesa. 

Certe oni povas kaj devas okupiĝi pri tiuj instruantoj 
kaj pri tia instruado, sed mi pensas, ke ILEI devas 
ĉefe okupiĝi pri instruado en lernejoj. Ĝi estas 
instruista asocio, ĉu ne? Cetere la instruado en 
lernejoj estas la vera mezurilo de la rekono fare de la 
socio al Esperanto. 

Tiucele, mi pensas, ke la Internacia Laborgrupo por Antaŭenigi la 
Lernejan Instruadon de Esperanto (ALIE) meritas pli da atento fare de 
ILEI, kaj devus laŭeble iĝi integra parto de la labor-grupoj de ILEI. Ĉi tiu 
labor-unuo, fondita en 2006, kun celo progresigi la lernejan instruadon de 
E-o, unue en Eŭropo, sed poste - laŭ la akiritaj spertoj - ankaŭ en la tuta 
mondo, havas propran strategian planon, el kiu mi citos pecojn: 

I. ) Ni devas atingi, ke almenaŭ en du-trionoj de la eŭrop-uniaj kaj eŭropaj 

landoj estu minimume po 1-5 bazgradaj lernejoj, kie oni instruas E-on, 
kiel unue lernendan , fremdan pontolingvon kaj kapabloevoluigan 
lernobjekton. 

II. ) Ni devas atingi, ke almenaŭ en du-trionoj de la eŭrop-uniaj kaj eŭropaj 

landoj estu minimume po 1-5 mezgradaj lernejoj, en kiuj Esperanto 

estas aplikata kiel relative facile alproprigebla ilo de interkultura kaj 
multlingva dialogo. 

III. ) Ni devas atingi, ke almenaŭ en unu-triono de la eŭrop-uniaj kaj eŭropaj 

landoj estu minimume po 1 universitato aŭ altlernejo, kie okazas 
instruado de Esperanto. 

IV. ) Ni devas atingi, ke almenaŭ en unu-kvarono de la eŭrop-uniaj kaj 

eŭropaj landoj estu minimume po 1 universitato aŭ altlernejo, kie 
okazas trejnado de Esperanto-instruistoj. 

V. ) Ni devas atingi, ke la menciitaj bazlernejoj, mezlernejoj, skoltaj/ 

pioniraj taĉmentoj, aliaj junularaj organizaĵoj, altlernejoj kaj universi- 
tatoj aktive, kree kunlaboru inter si. 

Tio ŝajnas al mi la perfekta programo por ILEI, cetere ĝi estas ankaŭ 
precize mezurebla. En kiom da lernejoj oni instruas E-on en Estonujo? Se 
en neniu, la pozicio de ILEI estas malbonega, se en 5, la pozicio de ILEI 
estas bonega. Sufiĉas prezenti tiun laŭlandan statistikon kaj ĉiu povus 
kompreni mem eĉ sen bezono pri estrara raporto. 

Kontaktpersono de ALIE estas d-ro Lajos MOLNAR (Hungario): 
ludoviko@t-online.hu. La nomo de ilia diskutlisto estas: esperanto-en- 
lernejojn@ googlegroups.com. 

Alia kampo kunligita kun la ĉi-supra, sed iom pli teoria, estus agado por 
proponi en ĉiu lando leĝan kadron rilate al Esperanto en la lernejoj. 
Nun estas klare, ke en la plejmulto de la landoj oni eĉ ne rajtas informi 
infanojn en lernejoj pri la ekzisto de E-o. Mi kredas, ke kun malsamaj petoj 
laŭ la landaj ebloj, oni devus provi imiti la brazilajn samideanojn, kiuj 
zorgas pri leĝpropono, kiu permesus instrui E-on en brazilaj lernejoj. Tio ne 
signifas, ke ni sukcesus en multaj landoj, sed almenaŭ firmigus la konscion 
pri la bezono pri tio. Ke ĉio ĉi eblas, pruvas unu homo, Penny VOS en 
Aŭstralio. Penny estas instruistino kaj esperantistino, sed ŝi estas ekstreme 
konvinkita pri kelkaj aferoj. Unu el tiuj aferoj estas ke ankaŭ nur unu homo, 
kiu vere deziras tion, povas ŝanĝi la mondon. Pri tio atestas la frazo, kiun ŝi 
uzas kiel devizon: „Neniam dubu, ke malganda grupo de pensantaj, 
dediĉitaj civitanoj povas ŝanĝi la mondon. Vere tio estas la sola ŝanĝo- 
faktoro, kiu ŝanĝis ĝin.” 

Unu alia afero estas tiu, kiun oni rimarkas legante ŝiajn materialojn en 
www.mondeto.com. Ŝi pensas, ke E-o estas io por la neesperantistoj, por la 
normala mondo, por la lerneja mondo en Aŭstralio, kaj al tiuj ŝi parolas. 
Ankaŭ Zamenhof estis konvinkita pri la sama afero kaj faris la samon. Ŝi 
sukcesis praktike sola (kompreneble pluraj esperantistoj kunlaboris) starigi 
unu programon „Parole al la Tuta Vasta Mondo”, kiu estas laŭ ŝi 
„integrita LOTE (lingvo krom la angla) kaj Interkulturaj Studoj por 
Elementaj Lernejoj en Aŭstralio”. Ĉi tiu rimedo kapabligas ĝeneralajn 
elementajn instruistojn instrui al siaj lernantoj funkciantan lingvon krom la 
angla sen antaŭa trejnado. La libro kun tiu titolo enhavas 40 esencajn 
lecionojn pri gramatiko kaj bazaj lingvaj scioj, kunmetitajn kun lingvo- 
lernadaj lertoj kiel vort-konstruado kaj analizo, kaj vortaraj lertoj. Estas 
ankaŭ multegaj ekzercadaj ludoj kaj kreaj aplikaj agadoj kaj semajnaj 
interkulturaj fokusoj kiuj kuraĝigas konscion pri tutmonda unueco kaj 
diverseco. Ĉi tiuj agadoj inkluzivas 22 kantojn kun MP3oj, 40 ŝercojn, kaj 
70 ludojn kun variadoj por plifortigi la lernadon tra la tuta kurso. Orientiĝa 
informo kaj agadoj por gepatroj kaj lernantoj faciligas la fruan komprenon 
kaj akcepton de la programo. Sed la vera afero, kiu surprizas onin, estas la 
fakto, ke ŝi daŭre parolas al la neesperantistoj, al aŭstraliaj lingvistoj, al 
aŭstraliaj politikistoj, al aŭstraliaj lernejaj direktoroj kaj instruistoj. Rigardu 
ŝian www.mondeto.com kaj la kunligitan blogon por konvinkiĝi. Ŝi ankaŭ 
rikoltis pli ol unu sukcesojn. La libro finfine aperis en la lasta aprilo kaj nur 
tiam povis komenciĝi la reklamado pri ĝi. Aliflanke la lerneja jaro en 
Aŭstralio komenciĝas februare. Do, unu lernejo aĉetis la materialon kaj 
komencis instrui en la dua semestro, tio estas en oktobro. 7 aliaj lernejoj 
aĉetis la libron por uzi ĝin, sed ne volis komenci jarmeze. En la nova jaro ni 
vidos. 

La plej bela atingo estas la adopto de la programo fare de Sutherland 
Montessori School. La estro neniam aŭdis pri la lingvo antaŭ aprilo, sed 
nun li tute konvinkiĝis, ke ĝi bonas, kaj ke indas instruado en Montessori 
lernejoj ĉie. Ankaŭ du aliaj instruistoj en tiu lernejo estas tute konvinkitaj, 
do la etuloj jam komencis la lernadon kaj la junuloj komencos baldaŭ. La 
estro jam ankaŭ aranĝis specialan prezentaĵon por inviti aliajn lernejestrojn 
aliĝi al la programo. Membroj de ILEI, en kies lando estas pli ol ok lernejoj 
interesiĝantaj pri instruado de Esperanto, rajtas ĵeti al mi la unuan ŝtonon. 
Mi indikis nur tri ekzemplojn de eblaj agadoj, kiujn ILEI povus subteni aŭ 
provi internaciigi, kaj kiujn la membroj de ILEI devus koni pli bone. 

Epokfara lernopakaĵo 


recenzo de Stefan MACGlLL (Hungario, stefan.macgill@ gmail.com) 

Esperanto por Lernejaj Klasoj, studentaj kajeroj kaj instruistaj gvidiloj, 
volumoj 1 (164 p) kaj 2 (178 p). Aŭtoro: Josias Barboza; eld. Unio 
Planeda kaj Brazila E-Ligo, 2008 kaj 2010. Kajero 2: ISBN 978-85-60335- 
022-2 kaj 03-9. Prezo ĉe UEA: €18 por ĉiu kajero (inkluzive de sondisko). 

Jen grandformataj plenkolore ilustritaj cellingvaj kajeroj, kiuj ofertas 
ampleksan kaj modernan aliron al lingvo-lernado laŭ paroliga kaj situaci- 
komunika maniero. Kajero unu atingas la KER-nivelon Bl, la dua kajero 
B2. Kajero 1 prezentas lecionojn 1-25 kaj la dua 26-44. 

Gramatika resumo troviĝas komence de ĉiu kajero. Kvin simboloj uzatas 
tra la verko por indiki la aktiveco-specon: 

^ Esplori, legi, studi 
Aŭdi, atendi 
Konversacii 
m Novaj vortoj 

Verki, fari skribajn ekzercojn 

La unuaj lecionoj prezentas salutojn kaj ĝentilaĵojn - tiel ke klasanoj povu 
tuj ekparoli la lingvon interage. Ĝi tion faras ne timante kompleksecon - tie 
vi vidas refleksivon, adverbojn, akuzativon, akordigon, imperativon. Ĉio 
sen gramatika klarigo - sufiĉas prizorgi tion en postaj paŝoj. Laŭdinde 
aperas tie komence la modela frazo: „Kion signifas ‘bildo’?” tiel ke kaze de 
uzo de nekonata vorto lernanto ne devas tuj regresi al nacia lingvo por peti 
klarigon. 

Kiel konvenas al la aliro, dialogoj abundas, kaj la situacioj estas buntaj, 
praktikaj kaj interkulturaj, prezentante ankaŭ specifaĵojn de la Esperanta 
kulturo, kun poemoj, kantoj kaj tekstoj pri la vivo de Zamenhof. La dialoga 
emfazo signifas, ke ni renkontas la parolatan lingvon, eĉ se en leg-aŭskulta 
formo. Feliĉe, kun la kajeroj oni ricevas sondiskojn kun la tekstoj laŭt- 
legataj de internacia teamo. Tiu disko ludeblas ĉe diskludiloj kaj 
komputiloj. 

La kajeroj estas alloge kaj plenkolore ilustritaj, kun bona spacigo de la 
materialo. Kelkloke la aliro fariĝas preskaŭ bildvortareca, kio utilas por 

profundigi la vort-trezoron, sed riskas iom tro substantiv-dependigi la 
tuton, feliĉe sur p. 86 de la dua kajero ni vidas serion da bildoj, kiuj 
prezentas agojn. 


La teamo, kiu pretigis la akompanan sonmaterialon. 

(Josias Barboza estas en la suba vico, la dua de maldekstre) 

Atentindas la konciza verbo-resumo sur p 69 de la dua kajero. Similaj bonaj 
resumoj troviĝas pri prepozicioj, korelativoj, afiksoj kaj proverboj. La libro, 
kvankam situacia, ne timas eksplicite prezenti gramatikon - kiel cetere 
ĉiam pli faras tiutipaj lerniloj en aliaj lingvoj. 

Unu strangaĵo estas la nenorma uzo de punkto por apartigi prefiksojn, kio ja 
faciligas la analizon kaj komprenon de kunmetitaj vortoj, tamen ĝi 
enkondukas ne-Esperantan elementon. Kajerofine aperas listigo de ĉiuj 
laŭpaĝe enkondukitaj vortoj kun spacoj, kie lernanto povos enskribi la 
nacilingvajn tradukojn. La kajeroj por instruistoj reproduktas plene ĉiun 
paĝon el la studenta kajero, iomete malpli grande skaligita, tiel ke 
gramatikaj atentigoj aŭ uzkonsiloj prezenteblas marĝene. Por vidi 
specimenajn paĝojn kaj aliri apogajn materialojn, kiel murbildoj kaj 
ekzercaroj, vizitu www.lernejajklasoj.net/servoj.php. 

Pro la profesieco kaj amplekso, kursanoj en libervolaj kursoj en multaj 
mondpartoj malfacile eltenos la kostojn. Sed en oficialaj kursoj kadre de 
subvenciataj transnaciaj projektoj, la kosto por ĉi tia inda lernmaterialo 
fariĝas pagebla kadre de la projekta buĝeto. Eĉ preskaŭ antaŭkondiĉo por 
tiaj projektoj, kaj niaj deziroj pri pli vasta oficialigo de E-instruado, estas la 
kapablo montri tiunivelan lernpakaĵon, kiu egalas la nivelon kaj aliron 
troveblan ĉe aliaj lingvoj. 

ILEI antaŭ kvin-ses jaroj ricevis proponon eldoni la verkon, sed pro la 
tiama manko de organizaj kaj financaj fortoj ĝi devis kun bedaŭro rezigni. 
Aparte ĝojige estas konstati, ke aliaj eldonebloj troveblis, ĉar ĉi tiu verko 
signife kontribuas al la kvalito de nia lernopropono. 

Vidu bonajn prezentojn de la kajeroj en la biblioteko de edukado.net ĉe 
‘Katalogo’. Pli ampleksa prezento aperos ankaŭ en nia hejmpaĝo. 


Lingva lojaleco kaj E-o: okazintaĵo en Novjorko 


de Humphrey TONKIN (Usono, tonkin@hartford.edu ) 

Inter la diversaj aranĝoj, kiuj markis la 15-an de decembro, Zamenhof- 
tagon 2010, estis simpozio en Novjorko organizita de la tiea oficejo kaj 
laborgrupo de UEA. Kelkaj ĵurnalistoj ĉeestis kaj unu-du poste verkis 
raportojn pri la afero, apenaŭ rimarkitajn de la esperantistoj. Ĉeestis ankaŭ 
juna studentino, kiu, interesiĝinte pri Esperanto kaj preparante kursan eseon 
pri la temo, kuntrenis la patrinon - kiu, tuthazarde, estis ĵurnalistino ĉe la 
ĵurnalo New York Times. 

La patrino estis ravita de la simpozio, kiu malfermis al ŝi tute novan 
perspektivon pri movado, kiun ŝi antaŭe apenaŭ konis. Ŝi decidiĝis verki 
artikolon, kiu tuj aperis en blogo de New York Times kaj poste viruse 
disvastiĝis, aperante en pluraj aliaj lokoj en la reto, inkluzive la paĝaron de 
Wall Street Journal. La kialo de tiu disvastiĝo estis ĉefe mencio de la 
financisto George SOROS. 

„Por eta grupo el lingvistoj, universitatanoj kaj revantoj, kiuj kutimas pri 
neglekto al iliaj invitoj, ne estis bagatelo kiam George Soros, la miliardulo, 
eniris la salonon por festi kune kun ili” - ŝi skribis komence de sia artikolo 
(en traduko de Istvan ERTL). „Jen tamen, en ilia simpozio la merkredan 

vesperon, li mem regalis ilin per bongustaj rakont-pecoj pri ilia amata 
ĉevaleto: Esperanto, lingvo jarcent-aĝa, kreita laŭ la preskaŭ evangelia 
kredo, ke doni al la mondo komunan, facile lerneblan duan lingvon 
malpliigos konfliktojn.” 


Organizantoj kaj prelegantoj de la simpozio (de maldekstre): Sam Green, 
Ralph Dumain, Humphrey Tonkin, George Soros, Francoise Cestac, Esther 
Schor, Neil Blonstein, Jonathan Soros (foto de Neil Blonstein) 

Kaj ŝi daŭrigis sian rakonton jene: „Kvankam ĝi neniam disvastiĝis tiom 
kiom esperis ĝia kreinto, L. L. Zamenhof, kaj apenaŭ eblus diri ke ĝi 
bremsis du mondmilitojn, Esperanto ankoraŭ havas siajn adeptojn kaj 
fervorulojn - iom mesiismajn, kiuj ekscias kun ega ĝuo pri la plej freŝa 
beletra trovaĵo aŭ sagaca rep-teksto Esperanta, kaj plezure montras plian 
fojon al novvenintoj la scenon el ‘Incubus,’ la klasika kultfilmo el 1966, en 
kiu William Shatner konkeras belulinon ne en Klingon, sed ja en E-o.” 

La artikoleto pludaŭris menciante la celon de Esperanto kiel „transpasi 
landlimojn kaj ponti inter kulturoj” - klarigante pri la vivo de Zamenhof 
kaj menciante novan libron lanĉitan en la simpozio, „kiun la patro de s-ro 

Soros, Tivadar, publikigis en 1923 pri grupa fuĝo el orient-rusia 
militkaptitejo, fuĝo kiun li estris tri jarojn pli frue.” „Ĉi tiu historio grave 
rolis en mia infanaĝo” - ŝi citis el la parolado de George Soros. 

La cetero de la artikolo klarigis pri la rolo de Esperanto en la infanaĝo de 
George kaj en la studenta junaĝo, finiĝante per kelkaj rimarkoj miaj pri 
tradukado en kaj el Esperanto, kaj menciante kelkajn asertojn de George 
koncerne la patron, pri kiuj mi amike kaj leĝere skeptikis. 

Entute temis pri agrabla, ne tro serioza, kaj atentokapta raporteto pri la 
simpozio. Kvankam venis pluraj pozitivaj reagoj, surprize granda nombro 
de esperantistoj negative recenzis ĝin, aludante ĉefe al la „supereca” tono 
de la ĵurnalistino, kvazaŭ ŝi malestimas Esperanton kaj la esperantistojn. Mi 
estis samtempe suprizita kaj ne surprizita de tia reago - surprizita kiel (por 
tiel diri) normala leganto de New York Times , kaj nesurprizita kiel veterano 
de la Esperanto-movado kaj konanto de la esperantistoj. 

La artikolo revenis en mian konscion kelkajn semajnojn poste, kiam mi 
estis invitita partopreni omaĝon al la konata socilingvisto Joshua FlSHMAN, 
kiu lastatempe ricevis premion de ADFL, la asocio de lingvaj fakoj en 
usonaj universitatoj. Mia referaĵo traktis ĉefe lian kontribuon al lingvo- 
planado kaj lingvo-politiko, dum aliaj traktis diversajn aliajn liajn atingojn, 
inkluzive lian studadon de la jida lingvo, liajn esplorojn pri dulingvismo, 
kaj liajn pionirajn studojn pri la fenomeno de lingva lojaleco en Usono. 
Rilate ĉi-lastan temon, Fishman esploris la kondiĉojn kaj limojn de la 
konservado de la originaj lingvoj de enmigrintoj en Usonon. Kial kaj kiel 
ili konservas siajn lingvojn, laŭ kiuj argumentoj kaj kondutoj - kaj kiel ili 
perdas aŭ neglektas tiujn lingvojn. Interalie, lingvoj estas iloj en la 
konservado aŭ konstruado de identeco: se enmigrinto deziras asimiliĝi, tiu 
enmigrinto pli aŭ malpli rapide ĉesos uzi sian originan lingvon; se necesas 
konservi senton de identeco kun la koncerna grupo de enmigrintoj, la 
unuopa enmigrinto celos konservi sian lingvon. 

La alia flanko de la medalo, tamen, estas la lingva lojaleco de la majoritata 
grupo - la usonanoj, kiuj jam de du aŭ multaj generacioj loĝas en Usono 
kaj plene asimiliĝis. Identigilo de tiu asimiliĝo estas ĝuste la angla lingvo: 
paroli la anglan estas en tiu senco signo de usonaneco, kaj paroli alian 
lingvon estas eventuale atenco kontraŭ tiu sento de nacieco. En plej 
ekstremaj kazoj (kaj en la nuna historia periodo, ekstremismo ne estas rara 
fenomeno), oni pledas por ekskluziva utiligo de la angla lingvo, 

argumentante - aŭ almenaŭ silente supozante - ke utiligo de aliaj lingvoj 
estas signo de fremdeco, de nelojaleco. Inter tiaj homoj, regas skeptikeco 
ne nur pri la valoro konservi aliajn lingvojn, sed eĉ pri la valoro entute lerni 
fremdajn lingvojn. Konvinkite pri la praveco de la usona monda vidpunkto 
kaj pri la alta moraleco de la rolo de Usono en la mondo, ili emas ligi la 
anglan lingvon al tiu mesiisma idealo: Usono kaj la usona politika sistemo 
estas supera al ĉiuj aliaj sistemoj, kaj la peranto de la politiko kaj kulturo de 
Usono estas la angla lingvo. Ofte tiuj homoj ne povas kompreni, ke 
traktado kun aliaj landoj ne estas en si mem signo de mallojaleco, kaj ke 
klopodo trovi komunan grundon kun la cetero de la mondo ne estas 
kompromito de la propra identeco. 

Nu, mi ĝeneraligas; sed mi kredas, ke mi ne troigas. Mi dediĉis multajn 
jarojn ne nur publike argumentante por Esperanto sed ankaŭ publike 
argumentante por la instruado kaj lernado de fremdaj lingvoj - agado, kiu 
okupis grandan parton de mia profesia energio kaj kiun mi hodiaŭ praktikas 
kiel vicprezidanto de la usona Centro de Aplika Lingvistiko en Vaŝingtono. 
Racia argumentado en tiaj kondiĉoj ne ĉiam kreas firman grundon: la 
lingva lojaleco de difinita elemento de la usona popolo malebligas al ili vidi 
alian vidpunkton kaj ili restas dubantoj pri la valoro de fremdaj lingvoj 
entute. 

Kiel ĉio ĉi rilatas al nia simpozio en Novjorko? Ĉar certa elemento inter la 
esperantistoj iom similas tiujn usonajn lojalistojn de la angla lingvo. Forte 
konvinkite pri la ĝusteco de la propra lojaleco al Esperanto, ili konsideras 
ĉiujn dubantojn esence neraciaj, kaj ĉiun klopodon trovi komunan grundon 
kun neesperantistoj signo de nelojaleco. Se raportisto, favore reagante al 
Esperanto, klopodas uzi la retorikon de nesciantoj aŭ skeptikuloj, tio 
pruvas, ke li aŭ ŝi transiris al la malamiko. Legante artikolon esence 
favoran al Esperanto, tiuj homoj klopodas trovi en ĝi kaŝitajn malamikajn 
motivojn. Tiuj homoj estas al mi karaj, sed mi ne elektus ilin por porti la 
mesaĝon de Esperanto al eksterstarantoj. 

Nia ĵurnalistino esence pravis. Jes, la esperantistoj alkutimiĝis al neglekto 
de iliaj invitoj; ni tion bone scias, se ni kapablas objektive rigardi la aferon. 
Jes, ni estas certagrade revantoj: eĉ nia fondinto verkis pri nia lingvo kiel 
„bela sonĝo de 1’homaro.” Jes, inter ni foje regas certa evangeliismo pri 
Esperanto - eĉ (se mi rajtas tiel esprimi la aferon) mesiismo. Kaj kiam 
kompatinda neesperantisto renkontas tiun mesiismon ĉe esperantisto, ĉu la 

rezulto estas normala konversacio aŭ (kelkfoje) io simila al psika agreso? 
Kaj jes, ni tamen fieras pri la strangola pritrakto de Esperanto en la filmo de 
Shatner.... 

Ĉu esprimi tiujn fundamentajn verojn estas signo de malestimo? Eble ni 
meritas tiujn etajn kritikojn, precipe kiam ili venas de homo esence subtena 
al nia ideo. Foje malfacilas klarigi al esperantistoj, ke perfekte racia homo 
povus veni al la konkludo, ke Esperanto ne estas utila kiel internacia lingva 
peranto, aŭ almenaŭ, ke, eĉ se ĝi povus esti utila, estas nerealisme supozi, 
ke la mondo ĝin akceptos. Soros mem klare apartenas al tiu ĉi lasta 
kategorio. Sed bedaŭrinde, frekventante la mondon de Esperanto- 
parolantoj, ni foje infektiĝas de la konvinko, ke pravas nur ni, kaj ke tiuj 
eksterstarantoj estas aŭ malicaj aŭ stultaj - eventuale ambaŭ. Nia lojaleco al 
Esperanto mistordas nian kapablon kompreni aliajn vidpunktojn. 

Se ni devus infektiĝi de difinita ideologio, mi kredas, ke tiu de Esperanto 
estas inter la plej pozitivaj kaj sanaj - sed prefere ni evitu ideologiajn 
ekstremojn kaj tenu certan objektivecon, tiel ke ni estu akceptataj de la 
eksterstarantoj kaj povu diskuti kun ili per argumentoj, kiujn ili konsideros 
seriozaj kaj kiujn ili eventuale akceptos. Ni estu firmaj sed ne (por tiel diri) 
malŝaltaj en nia traktado de aliaj. 

En persona korespondado post la simpozio, nia ĵurnalistino esprimis sian 
bedaŭron, ke ŝi estis tiel miskomprenata de kelkaj niaj kolegoj- 
esperantistoj. Ŝia tono estis komprenema kaj subtena. Sed mi timas, ke 
kiam venos la venonta hazarda okazo verki pozitive pri Esperanto, ŝi 
pripensos la aferon kaj - decidos ne verki. 


Raporto pri instrua vojaĝo al Cinio en 2010 


de Ronald GLOSSOP, prezidanto de Amerika Asocio de Instruistoj de 
Esperanto (Usono, rglossop@mindspring.com) 

Dum kvin semajnoj en aŭgusto kaj septembro 2010, la usona emerita 
profesoro Ronald GLOSSOP, direktoro de la organizo „Infanoj Ĉirkaŭ la 
Mondo” <http://www.icxlm.org>, vojaĝis en Ĉinio por instrui Esperanton 
kaj paroli pri Esperanto en sep urboj (Taijuan, Pekino, Dandong, Harbino, 
Ŝanhajo, Changzhou kaj Zhenjiang). 

La unua afero estis la 11-taga seminario pri Esperanto en la urbo Taijuan 6 . 
Post la seminario, profesorino GONG kaj profesoro GLOSSOP vizitis la 
oficejon de China Radio International en Pekino kie WANG Shanshan 
intervjuis ilin por internacia dissendo [vd lafoton sube\. 



Ili havis ankaŭ ŝancon interparoli kun aliaj personoj kiuj laboras tie. Poste 
ili veturis al Tianjin, por interparoli kun s-ro HAN Zuwu kaj rigardi la 
lokon kie oni okazigos similan seminarion en la venonta jaro. Ili tiam 
veturis al la orienta urbo Dandong por partopreni en la 6-a Nordorienta- 
Ĉina Esperanto-Kongreso, kiu okazis ekde la 20-a ĝis la 22-a de aŭgusto, 
sed ili alvenis kelkajn tagojn antaŭe. Sekve dum tiuj tagoj GLOSSOP havis 
ŝancon instrui klasojn por helpi lokajn esperantistojn plibonigi sian uzon de 
Esperanto antaŭ la kongreso. Cent kvindek homoj el dek unu provincoj kaj 
urboj ĉeestis la kongreson, inkluzive de multaj gejunuloj plus gastoj el 
Japanio, Koreio kaj Usono. La honora gvidanto de la kongreso estis la 88- 
jara veterana verkisto kaj tradukisto LI Sen. Estis multaj prelegoj kaj 
programeroj pri la temo „La Instruado kaj Aplikado de Esperanto” kaj 
impona distraĵa vespera bankedo. Oni decidis ke la 7-a regiona Kongreso 
de Esperanto por Nordorienta Ĉinio kaj Interna Mongolio okazos en la urbo 
Changchun, Jinlin-provinco, en la jaro 2012. 


6 Vidu la apartan raporton pri la seminario en la antaŭa numero - NdlR 

Post la kongreso, profesoro GLOSSOP kaj la ĉina aktivulo PENG 
Zhengming (Trigo) el Wuhan veturis al la norda urbo Harbino por intense 
instrui E-on al studentoj en la klaso de profesorino SONG Ping (Paco) ĉe 
Heilongjiang-Instituto pri Scienco kaj Tekniko. Kelkaj el tiuj 12 studentoj 
ankaŭ partoprenis en la kongreso. La 28-an de aŭgusto GLOSSOP flugis al 
Ŝanhajo kie vicprofesoro WANG Min Hao, prezidanto de la Ŝanhaja E- 
Asocio, aranĝis por li ŝancon je dimanĉo prelegi pri „La Signifo de la 21-a 
Jarcento” ĉe la Ŝanhaja Internacia Studara Universitato. CHAI Benrong 
afable gastigis lin en Ŝanhajo dum tiuj du noktoj. 

La 30-an de aŭgusto li veturis per trajno al Changzhou por instrui 
Esperanton kaj la anglan dum kelkaj tagoj en la elementa lernejo. Tiun 
viziton aranĝis ZHANG Changsheng, prezidanto de la Changzhou-E- 
Asocio. GLOSSOP ankaŭ havis ŝancon prelegi anglalingve ĉe Changzhou 
Liu Guojun Vocational Technical College , kie inter aliaj aferoj li povis 
informi proksimume cent instruistojn de la angla lingvo pri E-o kaj klarigi 
al ili, kial ĝi estas pli bona dua lingvo por la tuta mondo ol la angla. 

La 4-an de septembro li veturis per trajno al Zhengjian por viziti klason en 
elementa lernejo kiu jam studas E-on sub la gvidado de SHI Xueqin 
(Neĝeta) kaj la edzo Michel FONTAINE, origine el Francio. Ankaŭ la 
gepatroj de la gelernantoj studas E-on por prepariĝi por vizito al Francio en 
la venonta jaro. En tiu elementa lernejo li ankaŭ iomete helpis instrui la 
anglan. En Ĉinio nun ĉiuj infanoj kaj junuloj devas lerni la anglan, sed 
efektive tiu sperto kun okcidenta lingvo helpas ilin poste lerni E-on. La 6- 
an de septembro profesoro GLOSSOP reiris per trajno al Ŝanhajo kaj, kun la 
helpo de esperantistoj tie, iris al la flughaveno por trafi la flugon de 13 kaj 
duona horoj reen al Usono. Ĉie en Ĉinio la esperantistoj multe helpis, tre 
grava afero ĉar la usonano GLOSSOP ne scipovas la ĉinan lingvon. 


La ĉefa ilo de instruado, kiun li uzis en Ĉinio, estas la „Kanto de la 
Koloroj” (ankaŭ konata kiel „Ruĝa Pomo”, ĉar la unua strofo temas pri 
ruĝa pomo kiu estas frukto). Tiu kanto uzas la konatan francan melodion 
„Frato Jako.” Aliaj strofoj estas pri flava rozo (floro), verda cedro (arbo), 
blua jupo (vesto), nigra kato (besto), blanka mevo (birdo), bruna tablo 
(meblo), griza salmo (fiŝo), oranĝa pilko (ludilo), purpura aŭto (veturilo), 
arĝenta forko (manĝilo), kaj ora ringo (ornamo). La lasta strofo bone 
komunikas la bazan ideon de E-o: „Sur la Tero, bela Tero, loĝas ni, kantas 

ni, kune sur la Tero, monda familio.” Post la lernado de la kanto, 
„Profesoro Ron” konversaciis kun la lernantoj pri demandoj kiel „Laŭ la 
kanto, kio estas flava?” kaj „Kiukolora estas forko?” kaj „Kio estas jupo?” 
La lernantoj ankaŭ praktikis la nombrojn ĝis mil kaj la legadon de horloĝoj 
en E-o. 


E/ la landoj kaj sekcioj.... 


Hungario 

ILEI-HU kaj Hungara E-Asocio organizis Pedagogian Tagon la 14-an de 
novembro 2010 en Budapeŝto kun partopreno de ĉ. 50 kolegoj. (Kadre de la 
evento okazis ankaŭ la asembleo de nia landa E-instruista asocio - EPME). 



Jen la prelegantoj kaj temoj de la kunveno: 

- ODOR Gyorgy: Prezentado de nova lernolibro 

- WACHA Balazs: Participo kaj verbotempo 

- VAS-SZEGEDI Julianna: Comenius-programo [vd lafoton] 

- Totosne Gados Zsuzsanna, SALOMONNE CSISZAR Palma: Stumbliloj 
de dulingva ekzameno 

- BEHRING Balazs: Kreiva lingvolernado 

- Stefan MACGlLL: Novaĵoj en la internacia ILEI. 

Jozefo NĤMETH, sekciestro de ILEI-HU 


Japanio 

Esperanto-leciono en mezlernejo 

Esperanto-lecionoj kiel regula studobjekto okazis dum la dua semestro en 
la Mezlernejo dependa de la Pedagogia Fakultato de la Saitama- 
Universitato en la urbo Saitama. Enkadre de regula studprogramo „sinteza 
lernado”, unika studprogramo en japanaj lernejoj kiu estas deviga sed 
elektebla el kelkaj temoj, 30 lernantoj (13-14-jaraĝaj) elektis Esperanton 
kaj lernis ĝin 18 lernohorojn. Intertempe okazis „Provtago” la 2-an de 
novembro 2010, kaj vizitis la klason tri esperantistoj el Rusio, Pollando kaj 
Israelo, ĉiuj nun loĝantaj en Japanio. La tutan tagon la lernantoj ĝuis 
simplajn konversaciojn kun ili, demandis laŭ mia interpretado pri ilia rilato 
al Esperanto, iom babilis per skajpo kun Atilio en Ŝikoku kaj skribis 
mesaĝojn al E-klubo de rusa lernejo. En la lasta tago de la lecionoj, la 16- 
an de decembro, la lernantoj montris antaŭ aliaj lernantoj kaj instruistoj 
kion ili lernis; klarigis pri la lingvo kaj lernado en la klaso, prezentis 
amuzajn skeĉetojn, kantis, tute en E-o kun japanlingva klarigo sur ekrano. 
Ununura bedaŭro estas, ke en la klasĉambro ne eblis aliri al interreto. 
Tiaspeca E-lecionaro malofte okazis en Japanio, kaj do mi bone preparis 
kaj aranĝis por ke la leciono estu enhavoriĉa kaj interesa por la lernantoj. 
Feliĉe ili diligente kaj pozitive lernis la lingvon, kiu estas tute nova por ili, 
kiuj scias nur la anglan kiel fremdan lingvon. Por realigi tiun ĉi lecionaron, 
profesoro SASAKI Teruhiro de la Saitama-Universitato, mem ILEI-ano kaj 
samtempe prezidanto de KAEM, multe helpis. 

Respondante al mia alvoko en edukado.net ĉe la komenco de tiu ĉi kurso, 
multaj esperantistoj sendis al la klasanoj poŝtkartojn kaj retmesaĝojn. Ili 
multe surprizis ne nur la lernantojn sed ankaŭ la lernejestron kaj aliajn 
instruistojn, kaj certe kuraĝigis la lernantojn. Mi ege dankas al tiuj kiuj tion 
faris. Multaj lernantoj skribis, post la lernado, ke Esperanto plaĉis al ili, ĉar 
ĝi estas facile lernebla kaj utila por komunikado. 

ISIKAWA Tieko, sekciestro de ILEI-JP 

Pollando 

La unua premio por ILEI-PL danke al Malgosia Komarnicka 

Okaze de la 10-jara jubileo de la Grundtvig-Projekto estis aljuĝitaj premioj 

por la plej sukcesaj kunlaborantoj de la 
projektoj. La festo okazis la 10-an de decembro 
2010 en Varsovio en bela ĉambrego de la 
Teknika Domo NOT. La Grundtvig-Programo 
estas ĝenerala nefaka edukado de plenkreskuloj. 
Ĝia nomo devenas de la nomo de Nikolao 
Grundtvig (1783-1872), dana filozofo, poeto, 
pedagogo, fondinto de la unua popola 
universitato kaj aŭtoro de la koncepto Dumviva 
Lernado. 

La menciita projekto alportis du premiojn por la 
E-movado, pri kiuj ni povas prave fieri: La 
sekretario de ILEI kaj ILEI-Pollando, Malgosia 
KOMARNICKA ricevis la Unuan Premion en la Konkurso GRUNDTVIG- 
Programo Dumviva Lernado kiel la plej bona laboranto de la jardeko pro la 
rakonto Grundtvig kaj Esperantol La konkursa komisiono motivis la 
premion jene: „Ŝia verko estas originala, plena je fervoro kaj entuziasmo, 
enhavanta multon da personaj pripensoj. Unika estas la formo de la 
laboraĵo. En ĝi la aŭtorino detale elmontris, kiajn spertojn kaj kapablojn ŝi 
gajnis kiel Asistanto kaj kiamaniere ili influis ŝiajn vivon kaj profesian 
laboron. Apartan distingon meritas la konsideroj de la aŭtorino pri la kresko 
de ŝiaj personaj kompetentoj, kiu ŝuldiĝas al la partopreno en la programo 
de la Asistanteco. Ŝi vaste priskribas la utilojn de individuaj eksterlandaj 
restadoj same por Asistanto, kiel ankaŭ por la propra kaj gastiganta 
organizaĵoj.” Malgosia loĝis 10 monatojn en Herz- 
berg kaj laboris kiel volontulino en Interkultura 
Centro Herzberg. La celo de ŝia restado estis, 
interalie, konatiĝi kun rimedoj por edukado de 
plenkreskuloj, observi internaciajn edukprogra- 
mojn kaj aktivaĵojn de plenkreskuloj, prilabori 
lern- kaj instrumaterialojn, respektive organizi kaj 
gvidi kursojn por plenkreskuloj. 

La alia premiito estis Halina KOMAR, prezidantino 
de Pola E-Asocio. Ŝi gajnis la duan premion pro 

sia Letero al amikoj en la kategorio: plej bona organizaĵo. La Konkursa 
Komisiono aljuĝis por la organizaĵo la duan premion, substrekante la mo- 
dernan uzon de la eŭropuniaj monrimedoj ĉe la esperantista organizaĵo en 
Pollando. La komisiono ankaŭ taksis tre alte la engaĝiĝon de Pola E-Asocio 
por la aktivigo de personoj 55+ en la loka socio. Oni krome atestis la 
praktikan valoron de la konkursa laboraĵo - la indikojn kaj konsilojn, 
kiamaniere plibonigi la organizadon de la projekto. Specialan atenton 
meritas la fakto, ke la organizaĵo alte taksis la valorojn de la lingvo E-o, kiu 
proksimigas homojn, ebligas facilajn kontaktojn kaj estas ankaŭ aŭtentika 
integrilo. 

La estraro de la pola ILEI-sekcio tutkore gratulas al ambaŭ premiitoj kaj 
deziras al ili pluan sukcesan agadon, profitdonan al la movado. 

laŭ la informoj de la estraro de ILEI-PL 

Svedio 

Antaŭ 50 jaroj mortis Valdemar LANGLET, la unua prezidanto de Sveda E- 
Federacio. Por honori lian memoron estis okazigita tuttaga seminario la 4- 
an de decembro 2010 en lia naskiĝloko Lerbo en la komunumo 
Katrineholm. 


Monika Langlet, nepino de Valdemar kun Erik Langlet kaj A. Emanuelsson 

Antaŭtagmeze Agneta EMANUELSSON kaj Per-Erik ERIKSSON en 
Klockaregarden rakontis pri la vivo de Langlet. Post suplunĉo estis 
seminario en malnovlibrejo Jones en la grandbieno Spetebyhall, kie 
Valdemar Langlet naskiĝis en 1872. Erik LANGLET rakontis persone pri sia 
praonklo Valdemar kaj pri la familio, kaj Britt SODERHOLM pri la vivo kaj 
laboro de Matilda, la patrino de Valdemar. Bjorn RUNBERG poste prezentis 
siajn esplorojn pri la laboro por savi judojn en Budapeŝto, fine de la dua 
mondmilito, el kiuj rezultis la libro Valdemar Langlet - raddare i faran. 
Agneta EMANUELSSON kaj Roland ERIKSSON montris filmojn pri tiu 
savlaboro kaj pri aranĝo honore al la memoro de Langlet antaŭ dek jaroj en 
la urba biblioteko de Katrineholm. Pluraj partoprenantoj aĉetis la libron de 
Agneta: Valdemar Langlet- en gldmd hjaltel („.. .ĉu forgesita heroo?”) 

Inter la invitantoj al la tre sukcesa seminario estis Sveda E-Federacio kaj la 
E-kluboj en Katrineholm kaj Norrkoping. 

Agneta EMANUELSSON, prezidanto de ILEI-SE 


44-a konferenco de ILEI, Kopenhago, 17-23 julio 2011 


Lingva politiko kaj lingvaj rajtoj en edukado kaj scienca komunikado 


0 OE IL£/. 

y v 


Aliĝintoj 

Ĝis la 20-a de januaro nihavas 28 aliĝintojn el 
15 landoj de 3 kontinentoj: 4 el Germanio, po 3 
el Danio kaj Kroatio, po 2 el Belgio, Finnlando 
Francio, Hungario, Nederlando kaj Usono, kaj 
po 1 el Ĉinio, Italio, Japanio, Korea Respubliko, 

Pollando kaj Svedio. Kompare kun la antaŭaj 
jaroj en la sama frua aliĝperiodo (en 2006 ni havis 3 
aliĝintojn, en 2007 - 2, 2008 - 0, 2009 - 3 kaj en 2010 - 0 ĝis la 20-a de 
januaro), prognozeblas pli amasa konferenco ol ni havis longe antaŭe. 

Programo 



Pli multa konferencanaro implicas pli riĉan programon ĉar konferencanoj 
alportas siajn programerojn kiel kontribuojn el la lingva, kultura kaj 
pedagogia bunto de la mondo. Ni jam havas proponitajn prelegojn pri: 
Esperanto-kurso en Koreio, Esperanto-eduko en Ĉina Komunikada 
Universitato, Valdemar Langlet (frua sveda esperantisto kaj fama 

humanisto), nova iniciato de ILEI: Esperantol25, lingva politiko en nordiaj 
landoj, lingva malegaleco en la scienco, la angla kiel domina lingvo de 
scienca komunikado, Esperanto en sciencoj kaj scienca komunikado, 
kontribuo de nia IPR al scienca komunikado per Esperanto, kaj aliaj, 
paralele aŭ sinsekve kun alitipaj konferencaj aktivaĵoj. Vi estos bonvenaj 
kun viaj prelegproponoj kaj aliaj programeroj. 

Simpozio pri Lingvoj de scienca komunikado kaj edukado 

La simpozia temo pli specife enfokusigas kelkajn demandojn de la 
konferenca temo: kiuj lingvoj rolas kaj kiel en la scienca komunikado kaj 
edukado pri sciencoj, kiajn konsekvencojn havas la aktuala distribuo de tiuj 
roloj, kian rolon efektive havas kaj povus havi Esperanto en tiu kunteksto. 

Tiun intereskampon de nia simpozio proponis la fama lingvisto kaj amiko 
de Esperanto Robert Phillipson. La motivon por ĝi li trovis en la artikolo de 
Humphrey Tonkin: Language and the ingenuity gap in science (Lingvo kaj 
inĝenibreĉo en scienco ), verkita por la revuo Critical Inquiry in Language 
Studies. Jen kion Tonkin mem diras pri ĝi. 

“Unu el la aferoj, kiujn mi identigis en mia artikolo, estas la fakto, ke en 
multaj landoj oni studas kaj praktikas la sciencon esence en la angla, sed 
oni instruas ĝin en mezlernejoj kaj foje universitatoj en la loka aŭ regiona 
lingvo. Tiu forta konflikto inter la internacia lingvo de la scienco unuflanke 
kaj la deziro instrui sciencon en la gepatraj lingvoj (kaj eduki civitanojn 
kapablajn kompreni sciencajn demandojn kaj formuli politikon, ekzemple 
pri tutmonda varmiĝo) kreas multajn problemojn. Kiel entute fronti ilin? 
Kaj kiel fronti ĝenerale la problemon, ke en multaj landoj la naciaj lingvoj 
estas neeviteble enen turnitaj, dum la mondo de la scioj etendiĝas eksteren? 
Kaj kiun rolon havas Esperanto, kaj ankaŭ la teknologio, en tiu konflikto de 
celoj? “ 

Partneraj organizantoj de la simpozio kun ILEI estas la Universitato de 
Kopenhago, kiun reprezentas prof. Karsten Fledelius el la Humanistika 
Fakultato, kaj CED de UEA kun Humphrey Tonkin kiel prezidanto de la 
simpozia Organiza Komitato. Laborlingvoj estos Esperanto kaj la angla, 
kun enkonduka ĉefprelego en la dana lingvo. Tradukoj de prelegtekstoj 
aperos anticipe en la reto. Diskutoj estos interpretataj postsekve, laŭbezone. 

La simpozio komenciĝos vendredon antaŭtagmeze (antaŭlasta konferenca 
tago) per tri duonhoraj ĉefprelegoj sekvataj de duonhoraj diskutoj: 

1. Frans Gregersen 7 : Nordia politiko pri lingvoj de scienca komunikado: 
defioj kaj efektivigo en Danio 

2. Humphrey Tonkin: Lingva malegaleco en la scienco 

3. Robert Phillipson 8 : Rezisto al lafortoj malantaŭ la angla kiel 
imperialista lingvo de scienca komunikado 

Sekvos prelegoj de invititaj fakuloj pri la simpozia temo kaj akceptitaj 
prelegoj de konferencanoj. Sabaton antaŭtagmeze, la lastan konferencan 
tagon, okazos ĝenerala diskuto pri la simpozia temo kaj prezentitaj 
prelegoj, kaj aprobo de konkludoj. La simpoziaj aktoj estos minimume 
publikigitaj elektronike, eble ankaŭ surpapere se sufiĉos mono. 

La simpoziaj konkludoj estos prezentitaj al la Esperantologia Konferenco 
en la tujposta UK en Kopenhago. 

Invito por kontribuproponoj 

Ni bonvenigas kontribuojn al traktado de la simpozia temo kiuj prezentas 
staton kaj evolutendencojn de lingvoj de sciencaj komunikado kaj edukado 
en diversaj mondopartoj, sciencfakoj kaj eduksferoj. Bonvolu aliĝi al la 
konferenco kaj prezentu vian prelegproponon en la koncerna rubriko de la 
aliĝilo. La resumon en Esperanto kaj angla lingvo bonvolu sendi al la 
estrarano pri konferencoj (adreso sur la kovrilpaĝo 2 de IPR). 

Limdatoj 

2011.03.31 - Sendo de proponataj prelegresumoj 
2011.04.15 - Informo pri akceptitaj prelegproponoj 

2011.05.15 - Sendo de plena teksto de akceptitaj prelegoj en Esperanto aŭ 
la angla, dezirinde en ambaŭ 

La akceptitaj resumoj estos publikigitaj en la Konferenca Libro. La 
kompletaj tekstoj de la prelegoj estos perrete disponigitaj al la parto- 
prenontoj antaŭ la simpozio, kaj poste aperos enkadre de Simpoziaj Aktoj. 


7 La plej elstara dana lingvisto hodiaŭ, membro de la Dana Akademio de Sciencoj, 
profesoro de la Universitato de Kopenhago 

8 Profesoro de Copenhagen Business School, aparte famiĝis per siaj libroj 
Linguistic Imperialism (Lingva imperialismo) kaj English-Only Europe? ( Nur- 
Angla Eŭropo ?) 

Klerigaj, kulturaj, organizaj kaj distraj programeroj 

Post la plena sukceso kun bonaj sekvoj de seminario Flugiloj de 
interkultura vento dum SES (Slovakio) kaj dum la konferenco en Kubo 
pasintjare, pri kio informis IPR 10/3, pluraj konferencanoj en Matanzas 
sugestis, ke simila seminario nepre okazu en Kopenhago. Ni faros tion kaj 
proponos ankoraŭ aliajn erojn por la kleriga programo. 

La vespera programo sekvos la tradician skemon, sed akceptos novaĵojn 
kiujn konferencanoj portos el siaj kulturoj kaj eduksistemoj. Niaj 
gastigantoj regalos nin per Dana vespero. Aliĝu, proponu, venu, prezentu, 
kaj ni ĝuu kune la amikan etoson de ILEI-konferencaj vesperoj. Kaj pensu 
pri la Lingva Lestivalo, preparu vian prezentaĵon por ĝi. Ĝi okazos ĵaŭdon 
posttagmeze en la universitata medio. Dum la konferenca semajno multaj 
studentoj loĝos en la studenta domo proksima al la konferencejo pro siaj 
someraj studaktivaĵoj, kaj, krom la konferencanoj mem, ili estos la ĉefa 
festivala celpubliko. 

Pri la ekskursa programo vi povis legi en la pasinta numero de IPR. Ĝi 
estas aranĝita kun maksimuma evito de koincidoj kun aliaj gravaj 
konferenceroj. Nur vendrede, paralele kun la simpozio, ni proponas 
ŝipekskurson al vikingaj tempoj de Danio por tiuj, kiuj ne deziros simpozii. 
La simpozianoj havos similan, tamen alicelan, ekskursoferton por 
merkredo. Kaj, kiel kutime, dum la konferenco kunsidos la Komitato, 
Estraro, komisionoj kaj laborgrupoj pri diversaj temoj el la vivo de ILEI. 
Jam aliĝis ses sekciestroj, kaj ni povas esperi pliajn. Tio donas ŝancon 
organizi specialan diskutrondon de sekciestroj por interkonsiliĝi pri 
intersekcia kunlaboro kaj plifortigo de la surterena laboro de ILEI. 

6 Esperantol25’ 

La prezidanto de ILEI disvaste komunikis en la antaŭaj monatoj sian 
iniciaton, kiu akceptiĝis kiel iniciato kaj projekto de ILEI, por 125-taga 
ĉiutage dozita instruado kaj lernado de Esperanto tra la tuta mondo en la 
unua duono de 2012 omaĝe al la 125-jariĝo de la Unua Libro de d-ro 
Esperanto. Tiel grandioza projekto bezonas seriozan planadon kaj 
profundan preparon de agadoj, homfortoj kaj aliaj resursoj. La konferenco 
en julio 2011 estas bona loko, kaj eble la lasta momento, por kroni la 
preparojn per konkretaj, realismaj planoj kaj taskodividoj por komenci la 


IPR 11/1 >40 



realigadon ekde la marta ekvinokso 2012, kiun, simbole, 125 tagoj disigas 
de la motivanta 125-a datreveno kiel findato de la tuta kampanjo. 

Stimula rabato 

Ĉiu 10-a aliĝinto ĝuos 10%-an rabaton, la 50-a 50%-an kaj la 100-a 100%- 
an rabaton de la aliĝkotizo. Ili povos ricevi la rabatsumon dum la 
konferenco mem, aŭ povos donaci ĝin al la kaso “Dazzini” subtene al 
partopreno de nepagipovaj membroj en ontaj konferencoj. Ne forgesu, ke la 
plej favorkotiza aligperiodo finiĝas la 31-an de marto. La papera aliĝilo 
aperis en IPR 10/4, kaj la retan vi trovos ĉe http://ilei.info/konferenco/ 
alighilo2011.php. Aliĝu, kontribuu, partoprenu kaj ĝuu. 

Radojica PETROVIĈ, estrarano pri konferencoj, 


NdlR: dum nia konferenco en Kopenhago okazos sesio de la tradiciaj 
UEA-ILEI-ekzamenoj ankaŭ por blinduloj. La regularojn vi trovas en 
nia hejmpaĝo ĉe: http://www.ilei.info/instancoj/komisionoj.php 


Informoj pri ILEI 


Laborkomisionoj 

Ekzamena: Mireille Grosjean (prezidanto), Monika Molnar (vicprez.), Reza Torabi (sekretario), Karine 
Arakelian, Giridhar Rao, Jeremie Sabiyumva, Han Zuwu 
Elekta: Aurora Bute (gvid.), Tieko Isikawa, Ana Montesinos de Gomis 
Kontrola: Ulla Luin, Simon Smits, Rudi Koot 

Lerneja: Julian Hernandez (gvid.), Carola Antskog, Jennifer Bishop, Ronald Glossop, Tieko Isikawa, 
Marija Jerkoviĉ, Luigia Madella, Jacqueline Poux, Ermanno Tarracchini, Mihai Trifoi 
Regulara: Marija Beloŝeviĉ, Rob Moerbeek, Atilio Orellana Rojas (Estrare: Stefan MacGill) 
Terminara: Miroslav Malovec, Ilona Koutny (Estrare: Radojica Petroviĉ) 

Universitata: Duncan Charters (gvid.), Aida Ĉizikaite, Renato Corsetti, Ilona Koutny, Radojica 
Petroviĉ, Kristin Tytgat 


Kunlaborantaj institucioj 

EEU: Eŭropa Esperanto-Unio. Komisiito pri instruado kaj rilatoj kun ILEI: Carola Antskog, 
Brokarrvagen 89, FI-25700 Kimito, Finnlando, cantskos@kolumbus.fi . 

E@I 0 Edukado ĉe Interreto ): Vffazna 840/67A, SK-958 04 Partizanske, Slovakio, info@ikso.net . 

Tel: (+421) 902 203 369. Retejo: http://www.ikso.net/eo/. 

Fondaĵo edukado.net - funkciiganta la paĝaron de instruistoj, instruantoj kaj memlernantoj 
Direktoro: Katalin Kovats, Spaarwaterstraat 74. NL-2593 RP, Den Haag, Nederlando. 
Retadreso: redaktanto@edukado.net. 

ICH (Interkultura Centro Herzberg): Grubenhagenstr. 6, DE-37412 Herzberg amHarz, (+49)55215983, 
Trejnsesioj, metodikaj kursoj, pedagogia fakbiblioteko, internaciaj ekzamenoj, kontaktpersono: 
Zsofia Korody, zsofia.korody@esperanto.de. 

FIPLV (Internacia Federacio de Instruistoj de Vivantaj Lingvoj): Repr. de ILEI: Stefan MacGill. 

TEJO ( http://www.tejo.org/ ): Observanto de ILEI ĉe TEJO: Radojica Petroviĉ. Observanto de TEJO 
ĉe ILEI: Gregor Hinker. 

UEA: Nieuwe Binnenweg 176, NL-3015 BJ Rotterdam, Nederlando, www.uea.ors . Observanto kaj A- 
komitatano de ILEI ĉe UEA: Stefan MacGill.. Observanto de UEA ĉe ILEI: Claude Nourmont. 

UN (Unuiĝintaj Nacioj): komisiito de ILEI: Rob Moerbeek, oovol4gh@kpnmail.nl. 

UNESKO (en neformalaj rilatoj): Reprezentantoj de ILEI: Fran^ois Lo Jacomo, 72, quai de la Loire, 
FR-75019 Paris, francois.lojacomo@wanadoo.fn Monique Arnaud, Ecole Chemin de 1'Esperanto, 
Les Pelloux, FR-05500 Benevent et Charbillac, monigue.arnaud@aliceadsl.fr ; Jean-Pierre 
Boulet, 17 Av. de la Dordogne, FR-63800 Cournon d'Auvergne, tel.: (+33) 4 73 84 90 60. 


Membreco kaj pagado por aliaj servoj 


Membreco kostas 18 EUR en A-landoj (laŭ UEA-difino) kaj 9 EUR en B-landoj, kun ricevo de 4 
numeroj de IPR jare. Kun aliro nur al reta versio, membreco kostas 8 EUR por la A-landoj kaj 4 

EUR por la B-landoj. Bonvenaj estas donacoj al la fondaĵoj de ILEI, konferencaj pagoj kaj abonoj por 
Juna amiko. Sekciestroj en trideko da landoj akceptas membrigojn kaj donacojn; simile, perantoj por 
Juna amiko akceptas abonojn enlande. Por pagoj rekte al la internacia ILEI informu skribe al Julija 
BATRAKOVA, p/a Nieuwe Binnenweg 176, NL-3015 BJ Rotterdam, Nederlando, <persiko@mail.ru>. 

La pagoj povas okazi pere de la nederlanda ILEI-konto, al la ILEI-konto ĉe UEA aŭ al la sveda konto: 

* Pagoj al la nederlanda konto de ILEI: numero 4676855 ĉe ING Bank N.V., IBAN NL55INGB 
0004676855, BIC INGBNL2A. Bv. aldoni € 5 por la nederlandaj bankokostoj pagante el ekster EEA 
(Eŭropa Ekonomia Areo). 

* Pagoj al konto de ILEI ĉe UEA: Pri pagmanieroj vidu informojn en la Jarlibro de UEA. Atentu pri 
aldono de sumo por bankkostoj. Indiku viajn nomon kaj landon, mallonge la celon de la pago, kaj unu el 
la tri kontoj ilek-a (ĝenerala), juna-1 (Juna amiko ), pike-b (projekto Interkulturo). 

* Pagoj al la sveda bankkonto: E1 Svedio pagu al konto 8327-9, 994 515 014-3 ĉe Swedbank. 

E1 aliaj landoj pagu al IBAN SE56 8000 0832 7999 4515 0143 kun BIC/SWIFT-kodo SWEDSESS. 
Aldonu 6 eŭrojn por svedaj bankkostoj se vi pagas el ekster Eŭropa Unio. 

* Simpla abono de IPR sen membreco: 18 EUR. Reklamtarifoj por IPR: 180 EUR por plena, 110 EUR 
por duona kaj 70 por kvarona paĝoj. Tio inkluzivas bazan grafikan pretigon: kostojn de ekstra pretigo 
oni rajtas fakturi. Sekcioj reklamante edukajn projektojn rajtas peti trionan rabaton. 

ILEI estas jure registrita ĉe la Komerca Cambro en Den Haag sub numero 27181064 kun sidejo ĉe la 
Centra Oficejo de UEA en Roterdamo. Hejmpaĝo de ILEI: http://www.ilei.info. 


Redakciaj informoj 

Respondeca eldonanto (verantw. uitgever): Iwona Kocilba, Graafde Fiennesln 54, BE- 
2650 Edegem. Presado: Flandra Esperanto-Ligo, Frankrijklei 140, BE-2000 Antvverpen, tel: 
(+32-3)-234 34 00. Redaktejo: Nemeth Jozsef, HU-853I IhAsz, Fo u. 41/5, 
<jozefo.nemeth@ gmail.com>, http://www.ilei.info/ipr/; tel: (+36-89) 356-050. 

La revuo aperas ankaŭ kasede registrita por leghandikapuloj. Informas: Rob Moerbeek, 
Zwaansmeerstraat 48, NL-1946 AE Beverwijk, <oovoI4qh@kpnmail.nl>. 

La nunan numeron ni sendis al la presejo 28 januaro 2011, 
redaktofino por la sekva numero 15 aprilo 2011. 

Sekcioj 

Albanio: Vasil Pistoli, 
c/o Bardhyl Selimi, Rruga Fortuzi, 
nd.9, h.l, ap. 3, AL-1016 Tirana, 
selimibardhyl @yahoo. com 
Aŭstralio : Jennifer Bishop, 24/8 
Wallen Rd, Hawthorn, 

AU-3122 Victoria, 
jenny. bishop @ monash. edu 
Belgio : Marc Cuffez, 
Elisabethlaan 295, BE-8400 
Oostende, marc. cujfez @ telenet. be 
Benino: Frangois Hounsounou, 
BP 226, BJ-Lokossa-Mono, 
hounfranc@yahoo.fr 
Brazilo : Leysester Miro, rua 
Jorge Tiburcia 592, Vila Mariana, 
BR-041-26001 Sao Paulo (SP) 
leysester@ gmail. com 
Burundio : Jeremie Sabiyumva, 
BP 170, Rumonge-Burundi, 
jerrybs21 @y ahoo.fr 

Ceĥio : Jana Melicharkova, Polnf 
938, CZ-696 02 Ratfŝkovice, 
melicharkova @ quick. cz 
Ĉinio : Gong Xiaofeng, School of 
Environmental and Chemical 
Engineering, Nanchang University, 
CN-330031 Nanchang, 
arko. gong @ qq. com 
Danio: Bent Jensenius 
Hojstrupvej 124, DK-2700 
Br0nsh0j, bentjensenius@gmail. com 
Finnlando : Sylvia Hamalainen 
F.E. Sillanpaan katu 2 C 46, 
FI-33230 Tampere, 
sylvia.h@kolumbus.fi 
Francio : Michel Dechy, 

65 allee de la Cremaillere, 

FR-59650 Villeneuve d'Ascq, 
michel_dechy @ hotmail. com 
Germanio : Zsofia Korody, 
E-Centro, Grubenhagenstr. 6, 
DE-37412 Herzberg/Harz, 
zsofia. korody @ esperanto. de 
Hungario : Jozsef Nemeth, 

Fo u. 41/5, HU-8531 Ihasz, 
jozefo. nemeth @ gmail. com 

Italio: Luigia Oberrauch Madella, 
via Prampolini 8, IT-43100 Parma, 
silkovojo @ aliceposta. it 
Japanio : Isikawa Tieko, 

Tate 1-6-6-103, JP-353-0006 Siki- 

si, Saitama-ken, 

isksanjo @jf. e-mansion. com 


Katalunio : Pedro M. Martfn 
Arnau Gatell 2, ES-17300 Blanes, 
ileicat@hotmail.com 
Korea Resp. : LEE Jung-kee, 
Moklyun Usong Apt. 307-707, 
Bomke-dong, Dongan-ku, Amyang- 
si, Kyungki-do, KR-431-070, 
esperanto @ saluton. net 
Kroatio/KEL : Marija Jerkovic, 
Jarunska 6, HR-10000 Zagreb, 
mjerkovic @ net. hr 
Kroatio/KEU : Ivan Bekavac- 
Basiĉ, Kuŝlanova 59, HR-10000 
Zagreb, ilei@hes-keu.hr 
Kubo: Marta Alonso Gutierrez, 
Apartado 5120, CU-10200 La 
Habano, kubesp@enet.cu 
Nederlando : Robert Moerbeek, 
Zwaansmeerstraat 48, NL-1946 AE 
Beverwijk, oovol4qh@kpnmail.nl 
Norvegio : Anne-Karin Bondhus, 
Morenefaret 8A, NO-4340 Bryne, 
akbondhus @jkn. no 
Pollando : Tomasz Chmielik, ul. 
JarzQbinowa 3/33, PL-21-040 
Swidnik, tchmj@wp.pl 
Rumanio: Mihai Trifoi, 

Str. Principala, Bl.l Ap.3, 
RO-527116 Bixad/Jud. Covasna, 
mihaitrifoi @yahoo. com 
Svedio : Agneta Emanuelsson, 
Carl Ugglas vag 6, SE-641 37 
Katrineholm, 

agi. emanuelsson @ telia. com 
Svislando : Mireille Grosjean, 
Grand-rue 9. Case postale 9, 
CH-2416 Les Brenets, 
mirejo. mireille @ gmail. com 
Togolando : Attiogbe-Agbema- 
don B., Mensah, T.I.E.To, B.P. 
13169, Lome-Togo, 
esp. togo @ cafe. tg 
Ukrainio : Volodimir Hordijenko, 
p/k35, Kijiv-133, UA-01133 
volodomir@ ukr. net 
Usono ka j Kanado : Ronald 
Glossop, 8894 Berkay Avenue, US- 
63136-5004 Jennings, MO 
rglossop @ mindspring. com 


Noto: 

La sekcioj en Britio, Irano kaj 
Rusio eksigis sin pro nedeklaro 
de membroj. ILEl laboras por 
restarigi rilatojn kun ili. 


Reprezentantoj 

Armenio: Lida Elbakjan, Moldo- 
vakan 26/2, kv.52, AM-375062 
Erevan, Lidaelb@yahoo.com 
Barato/Hinda Unio : Venkatesh 
Reddy, No. 216, Off Main Road, 
Whitefield, Bangalore 66, 
Karnataka, esperovr@yahoo.co.in 
Bulgario : Mariana Gencheva, 
Targovska 95, BG-5180 Polski 
Trambesh, maries972@yahoo.com 
Ĉilio : Hector Campos Grez, 
Casilla 903, CL-3340000 Curico, 
hecg@uea.org 
Islando: Loftur Melberg 
Sigurjonsson, Tradarberg 13, 

IS-221 Hafnarfjordur, 
lofturmsig @ hotmail. com 
Nov-Zelando : Gwenda Sutton, 
12C Herbert Gardens, 

186 The Terrace, 

NZ-6001 Wellington 1, 
gwenda. s @ ihug. co. nz 
Serbio : Radojica Petroviĉ, 

Bul. oslobodjenja 36, 

RS-32000 Ĉaĉak, 
radojica.petrovic. rs @ gmail. com 
Uzbekistano : Eugeno S. 
Perevertajlo, Abon. jashik 140, 
Poĉtamt, UZ-700000 Taŝkento, 

CIS, esperuzo@mail.ru 

Kontaktpersonoj 

Bosnio kaj Hercegovino : Nimeta 
Kulenoviĉ, Branica Sarajeva 15/V, 
BA-71000 Sarajevo 
Estonio: Helgi Hromova, 

Pk. 623, EE-12602 Tallinn 
Israelo: Gian Piero Savio, 

13/4 Menora-str. IL-53490 
Givatajim, saviogp @ zahav. net. il 
Kongo DR : Ngangu Nduantoni- 
Bakidila, B.P.13, CD-Lukala (Bas- 
Zaire) 

Kostariko : Hugo Mora 
Poltronieri, Apartado 4981, 
CR-1000 San Jose, 
tikoguau @ gmail. com 
Litovio : Algimantas Piliponis, 
Kavoliuko 3-93, LT-04325 Vilnius, 
piliponis @ centras. It 

Meksiko: Jose de Jesŭs Corrales 
C., Belice 116, Fraccionamiento 
Guadalupe, Durango, Dgo. 
jdjcorrales@yahoo. com. mx 










